Bukedde Online - Biibino ebiriikiriza obuggya n’ebbuba mu baagalana\nBiibino ebiriikiriza obuggya n’ebbuba mu baagalana\nAkabi k’omusajja okutabaalira mu bawala abato...\nKUMPI buli omu yali alozezza ku bukambwe bw’ebbuba n’obuggya mu mukwano. Era obufumbo n’omukwano oluusi gusattulukuka olw’ebbuba n’obuggya ebisukkiridde.\nMPULIRIZA NAAWE: Omusajja ng’alina by’agamba munne amunyiigidde.\nWadde waliwo abagamba nti bo baazaalibwa tebalina bbuba oba obuggya, naye bano batono ddala. Ndowooza n’Abaganda kye baava bagereesa nti, ‘Atabubira nsiko ye taliira..”\nNga balinga abakkaatiriza nti ekintu ky’omanyi nti kikyo, oteekwa okukikugira abalala okukitwala. Naye nga ddala kifuufu omuntu akububira y’oyo abeera akwagala? Era oyo atakububira kiraga nti takwagala? “Nze mukyala wange simuwa gaapu ate naye ambubira.\nOkwewala okumuteeka ku bunkenke buli kiseera, nfuba okwewala embeera eyinza okumuleetera okundowooleza ekintu kyonna ekyekuusa ku bwenzi. Awaka nnyingira ku ssaawa 5:00 nga be nnina okusisinkana bonna mbamalirizza era tewaba bankubira ssimu nga ntuuse awaka.\nObwo obudde buba bwa mukyala wange n’abaana era sibeera na bigwa bitalaze na bakazi balala.\nBino bye beekubya essimu nti mpeerezaayo tulansipooti oba nti afunye ekizibu, sibiwuliriza era bw’alemerako ng’essimu ngiggyako, kuba byandeekerako obuzibu.\nMu kiseera ekyo nga ne bwe nnyingira ekinaabiro, omukazi asigala ataganjula essimu yange okulaba abankubidde, ne be nkubidde.\nYe nga k’asanga nga waliwo omukyala ankubiddeko emirundi egiwera, ng’oyo ajja kumukubira amuwalabule.\nOluusi nabanga nina okubakubira ne mbeetondera kubanga abamu baabanga bakasitoma bange be nguza engatto. Era ssinga saali musajja nnyo, obufumbo bwali butuuse okunnema,” Bwatyo, Sabiiti Mukiri ow’e Nansana bw’agamba.\n“Omwami wange kata annemese obufumbo, lwa bbuba eriyitiridde,” Irene Kabonera e Nansana bw’agamba.\nAgattako nti, “Yansanga nkola ne tufumbiriganwa naye ng’ankubira buli kiseera n’ambuuza kye nkola, bendi nabo, ate nga bwe nkomawo n’ekintu kyonna kye neegulidde gamba ng’olugoye, engatto oba ensawo ng’atandika okuyomba nti waliwo omusajja akingulidde.\nNaye ekyasinga okunzigya enviiri ku mutwe, lumu nagenda ne nkola enviiri nzenna ne njaka, naye mu kifo ky’okumpaana nga bwendabika obulungi, yasitula lutalo.\nOluvannyuma lwa wiiki yansanga ntudde nga enviiri nzisiigamu ebizigo, n’ampitako, teyannyega ne twebaka. Naye oba yazuukuka ssaawa mmeka, kuba nagenda okuzuukuka ng’enviiri zange yazisazeesaze n’ekikebe ky’ebizigo nakisanga mu luggya.\nMba nkutama okulonda akakebe k’ebizigo ne neekwata ku muti gw’omuyembe nga guseerera kumbe ng’ebizigo byonna yabikukumbye n’abimala mu kakebe ng’abisiiga omuti byonna n’abimalamu.\nTwayomba n’annangira nga bwe nnina abasajja abalala kye nva neenyiriza bandabe nti era be bampokera omusimbi. Wabula era ng’omukazi eyakuzibwa nakkakkana ne tuteesa okutuusa bwe twagonjoola ensonga zaffe.”\nWaliwo ebbuba ebbi n’eddungi.\nEbbuba eddungi liruηηamya. Waliwo ebbuba we lyetaagisa ng’omuntu abubira munne mu ngeri ennungi naddala nga ligenderera okukuuma omutima gw’omukwano mu bufumbo bwammwe.\nEra ebiseera ebisinga okububira omwagalwawo kiraga nti ofaayo eri obufumbo bwammwe n’okubukuuma obutalumbibwa bantu balina myoyo mibi abalina bigendererwa ebyokubutabangula.\nEbbuba ebbi ligenderera kubwonoona. Ebbuba ebbi liyinza okubeerawo nga ne bw’ogezaako okukakasa munno nti oyagala ye yekka, asigala tamatidde nga buli gw’akulaba naye amulumba n’amuvuma oba okumukolako obulabe.\nEbbuba ery’ekika kino litandiikiriza mpolampola ng’oli yeegeraageranya n’abantu abalala ekimuleetera okwenyooma, okuwulira nga munne atamwagala, okwesaasira ng’ayagala bamukwatirwe ekisa n’obutamwesiga.\nOmuntu ow’ekika kino ne bw’okola byonna by’ayagala, asigala tayinza kumatira. Ono ebiseera ebisinga ayinza n’okulayira nti bwe nnemererwa waakiri nnyonoona.\nEbbuba ery’ekika kino litabangula omukwano era nga byebimu ku bikyasinze okuviirako obutabanguko mu maka ekivaamu okuyombagana, okulwanagala n’oluusi okuttiηηana.\nEBBUBA LITEGEEZA MUKWANO?\nAtakububira takwagala era olina okubeera n’ebbuba oba obuggya eri omwagalwawo naye bwe bijjamu okutta, okuloga , okutemagana embale n’ebirala, lye tuyita ebbuba ebbi era ebbuba lisobola okubaleetera okwawukana obufumbo ne busasika.\nWabula olw’obutonde, omuntu bw’aba anyiize abeera anyiize era y’alina okwekomako. Olw’obusungu obungi ebbuba likuleetera okugaana okukola by’olina okukolera omwagalwawo, abamu abeera tayagala na kumutunulako oba okumuliraana mu budde obwo.\nAbalala batuuka n’okwejjusa ekyamwagaza omuntu oyo nga tayagala kuddamu kumulaba n’abalala nga buli bw’amulaba nabo amutabukira n’ebirala.\nAte teri ayagala kumwagalira mwagalwawe era abamu atuuka ekiseera nga takyasobola kumwesiga n’amuta oba okumwesonyiwa mu birowoozo, ng’amulaba bulabi, nga byonna by’akola tebikyamuluma.\nMu mbeera eno abeera takyakulaba oba okuyisa nga bweyali akuyisa, omukwano gw’akulaga gwesala, bye yali akukolera ng’omwagalawe abikomya.\nAbeera takyayagala kwegatta naawe era abamu batuuka n’ekiseera ne baawula ebisenge era wano w’omanyira nti yakuggya dda mu birowoozo bye naddala ng’amaze okukakasa nti olina omuntu omulala.\nWabula mu mbeera eno olina okubaako gw’obuulirako kuba bw’oba tofunye buyambi, oyinza n’okutandika okuloga sinakindi okutta waakiri mwenna mumufi - irwe.\nBIKI EBIRIIKIRIZA EBBUBA\nObuntu obutonotono ng’okukukuta n’essimu n’ogikwatira mu kaabuyonjo, mu bitooke, mu kisenge n’awalala.\nOluusi oli mu buliri ne munno naye eno oli ku ssimu okubira balala oba okunyumya nabo ate ng’olaga nti munyumirwa okufa obufi , obeera otandise okuliikiriza ebbuba era obujulizi bugenda bwezimba mpolampola.\nOlugambo buli ky’owulidde n’okizimbulukusa sso ng’oluusi buba bulimba naddala obuva mu bantu abaagala okubaawukanya nabwo busobola okuliikiriza ebbuba n’ebirala.\nATABUBA TABA NA LAAVU?\nMukisa agamba nti kizibu okubeera n’omuntu gw’oyagala naye nga tofaayo ne bw’aba alina abalala b’aganza. Kino kya butonde, lwakuba nti abamu bakiyitiriza n’atuuka okuteebereza munne okuganza buli muntu gw’amulaba naye, oluusi ate nga giba mikwano gye.\nMukisa annyonnyola nti ebbuba bulwadde bwa bwongo era nga buli muntu abulina era omuntu ali mu mbeera eno, olina okulaba nti by’oyitamu fuba okulaba ng’obibuulirako omuntu omulala gwe weesiga kuba kiyamba okuwewula omutima n’otakosebwa nnyo mu bwongo.\nEkirala ensonga eyo tuula ne munno mugyogereko, kasita kitegeerekeka nga waliwo n’obujulizi, buly’omu akimanye ng’embeera tennasamba ddagala oleme kufa kisiiri.\nEssimu yo ebeere yiyo n’eya munno gimulekere, togikebera ng’onoonya b’ayogera nabo.\nNga mugenda okusisinkana oba nga mutuuse awaka , essiimu muzeesonyiwe bulyomu awe munne obudde Ate bw’omanya nti essimu munno emunyiiza nga muli mwembi, tokukuta nayo. Totereka bubaka bwa mukwano bwe bakuweereza, bw’evuga gikwatire awo waali.\nAbafumbo lwe balemwa okukwatagana olw’emyaka


Bukedde Online - Ebikulu mu kadirisa ka wiiki eno\nEbikulu mu kadirisa ka wiiki eno\nUganda erwanira kya basketball\n'Mujje tukulaakulanye ebyenjigiriza'\nCRANES eyitawo oba Ghana egenda kw’ekiika mu kkubo ly’ayo ery’okukiika mu World Cup?\nBw’eba eyagala okuwangula Ghana, erina kukola ki? Akadirisa kakukubidde tooci mupiira guno ne kakuleetera kalonda yenna ayinza okusalawo wa omupiira gye gugenda okugweera.\nNg’otunuulidde emipiira 5 mu zi bbingwa za Bungereza gyezigenda okuzzaako ng’abazannyi bakomyewo okuva mu ‘International break’,Kiraabu ki erina emipiira emyangu, Kirabu ki egenda okuyita awakaluba era ani alabise okusigala ku ntikko weginaggweerako?\nTukuteeredde emipiira Arsenal, ManU, Man City, Liverpool ne Chelsea ku minzaani ekuyambye okupima ani ali awazibu ku miko gyaffe egya Ani Asinga.\nBa kafulu ba mmwe okuli Brian Masembe, Laurian Lubulwa, Diego Nsubuga, Michael Kigozi ne Rehema Nakabuye bakuleetedde emipiira egiriko ssente wiikendi eno kw’oyinza okutandikira nga tonagenda wa Muyindi.\nOmusomesa waffe naye akulaze engeri gy’oyinza okulyamu ssente nga osibye ku Asian Under ne Over.\nKuno tukugattiddeko enfudu yaffe nayo ekusokonoleddeyo emipiira 4 naddala gwe owa VIP.\nNewankubadde nga emipiira gya liigi ennene tegiriiyo, tukuzigiridde liigi z’oyinza okusibako ssente wiikendi eno. Nga bulijo, kalonda yenna gw’oyagala mu liigi zino okuli ‘fixtures’, odi, engeri ttiimu bwezikoze nga zisisinkanye, ffoomu ya ttiimu ezo n’ebirala bingi nnyo.\nGgwe ky’olina okukola keera bukeezi okugula kkopi yo mu kifo awatundibwa amawulire ofune Akadirisa kwo ku nnusu 500 zokka.


Bukedde Online - Gen. Kayihura azzeemu okukola enkyukakyuka mu Poliisi\nFaridah Ndausi apise ebbeere n'aleka ng'abasajja amalusu bamira amangota!\nOMUDUUMUZI wa poliisi mu ggwanga, Gen Kale Kayihura akoze ekyukakyuka mu basirikale mw'akyusirizza abasirikale 18 ab'amadaala aga waggulu.\nMu kiwandiio ekyafulumiziddwa nga July 24 , 2016 nga kiteereddwako omukono gwa Gen. Kale Kayihura zino wammanga ze nkyukakyuka z'akoze;\nOmuduumuzi wa poliisi mu Kampala n’emirirwano, AIGP Abaasi Byakagaba abadde akulira ettendekero ly’abasirikale abali ku madaala aga waggulu e Bwebajja akyusiddwa. Ettendekero lino liri wansi w’ekitongole ekivunaanyizibwa ku kutendeka abasirikale, ekikulirwa AIGP Andrew Felix Kaweesi. Byakagaba asikiziddwa CP Frank Mwesigwa, abadde akulira ettendekero ly’abasirikale erisangibwa e Kabalye mu Masindi.\nMoses Kafeero abadde akulira ettendekero ly'e Bwebajja yasindikiddwa okwongera okutendekebwa mu ttendekero lya poliisi e Musanze Rwanda, SCP Stephen Tanui naye asindikiddwa okutendekebwa mu ttendekero lya poliisi e Bwebajja, SCP John Nuwagira afuuliddwa amyuka akulira ebikwekweeto mu poliisi.\nMu balala abakyusiddwa; ACP Micheal Mugabi atwaliddwa okukulira ettendekero lya poliisi e Masindi ng’amyukibwa SP Martin Odero , SSP Ezekiel Ebapu Emitu afuuliddwa amyuka omuduumuzi wa poliisi mu Kampala n’emirirwano, SSP Emiriano Kayima aggyiddwa mu poliisi ekola ku nsonga z’ettaka gy'abadde ng’omwogezi n'afuulibwa omutabaganya wa poliisi n’omuntu wa bulijjo mu Kampala n’emirirwano .\nMu nkyukakyuka ze zimu, Kayihura ebifo by’abasirikale abavunanibwa mu kkooti ya poliisi olw'okuweweenyula abantu kibooko, ebifo byabwe abibaggyeemu n'abasikiza b'ofiisa abalala ng'okubanoonyerezaako bwe kugenda mu maaso.\nKu bano kuliko; SSP Andrew Kaggwa abadde RPC Kampala South , SSP Samuel Bamizibire abadde akulira poliisi ekkakkanya obujagalalo mu Kampala n’emirirwano, SP Moses Nanoka abadde DPC e Wandegeya , ne ASP Patrick Muhumuza basindikiddwa mu ofiisi evunaanyizibwa ku mbeera z'abapoliisi okutuusa ng'emisango egibavunaanibwa okukuba abawagizi ba Dr. Kizza Besigye.\nMu nkyukakyuka zino, SP Godfrey Kahebwa kati y'akola ng'omuduumuzi wa Kampala South , ASP Joseph Gwaido Bakaleke afuuliddwa DPC wa CPS nga Aaron Baguma abaddewo ateekateeka okugenda okutendekebwa, ASP Joseph Nsabimana aggyiddwa e Nateete n'afuulibwa DPC w'e Wandegeya, ASP Graciano Nkuruziza afuuliddwa OC Station CPS ate ASP Rashid Byansi aggyiddwa e Nalumunye n'afuulibwa OC Station e Katwe.\nMu ngeri y'emu, Gen Kayihura atutte ACP Anatoli Muleterwa okufuuka amyuka avunaanyizibwa ku kutendeka abayamba ku poliisi okulwanyisa abamenyi bamateeka ( Crime Preventers), ACP Fredrick Ssegirinnya atwaliddwa mu kitongole ekivunaanyizibwa okutendeka abasirikale, ACP Charles Ssebambulidde atwaliddwa mu kitongole eky’ebidduka ng'avunaanyizibwa ku kukwasisa amateeka. N'abapoliisi abalala bangi abakyusiddwa.\nAbadde alowoozebwa okusaddaakibwa azuuse\nPoliisi ekutte abawala abakuba aba bodaboda kalifoomu


Bukedde Online - Ayiiyizza oluyimba oluyozaayoza Uganda okutuuka ku meefuga\nAyiiyizza oluyimba oluyozaayoza Uganda okutuuka ku meefuga\nKampuni ya City Tyres yeegasse ku bavuzi...\nAbatuuze ku byalo mwenda basuliriwa kusengulwa...\nJOSHUA Bob Muhumuza ng'amannya ge amatuufu ate aga siteegi ye Jimica y’omu kw'abo ab’esowoddeyo okubaako okwebaza kwebalaga eggwanga lyabwe okuweza emyaka 55 n’okweyozaayoza nga bayimba ennyimba ezisuuta eggwanga lino.\nOno mutuuze w’e Ntebe ku kyalo Nkumba, wa myaka 24 ng'abadde muyizi ku tendekero lya Nkumba yunivasite gy’eyafudidde diguli mu by’obulambuzi.\n“Sweet Uganda” lweruyimba lweyayiiyiza okuyimbira eggwanga okuliyozaayoza ng'ategeeza nti lujjudde okwagala, okuwaana, ekitiibwa, okwewulira, omwoyo ggwegwanga, okwagaliza byonna ebisangibwa mu ggwanga lyatu.\nOluyimba luno luli mu nnimi ssatu ezisinga okutegeerwa abantu mu ggwanga okuli oluzungu, oluganda n’oluswayiri ng'ayolesa nti buli lulimi oluleetebwa mu ggwanga lino lukirizibwa.\nOno agamba ekyamusikiriza okutandika okuyiiya akayimba kano kubanga yawulira akulira vision group Robert Kabushenga ng'ategeeza abavubuka okuvaayo okuyiiya ekintu kyona ekisobola okusuuta n’okuyozaayoza abantu ne ggwanga okutuuka ku kkula ly’emyaka gino.\nMuhumuza agamba yatandika okuyiiya oluyimba luno wiiki emu emabega era n'afulumya eddoboozi mu sityudiyo ya Waterfront esangibwa e Ntebe, asuubira bwanaba afunnye okuyambibwa okufulumya vidiyo ng’ebijjaguzo by’amefuga tebinatuuka.\nJOSHUA Bob Muhumuza,


Geneza 9 NTLR - Olubereberye 9 LCB | Biblica América Latina\nGeneza 9 NTLR - Olubereberye 9 LCB\n1Awo Katonda n’awa Nuuwa ne batabani be omukisa n’agamba nti, “Muzaale mwale mweyongerenga nnyo mujjuze ensi. 2 Ensolo zonna ez’omu nsiko, n’ebinyonyi eby’omu bbanga, na buli ekitambula ku nsi, buli ekiri mu nnyanja, byonna binaakutyanga, mbikuwadde mu mikono gyo. 3 Buli kintu ekiramu, ekitambula onookiryanga. Nga bwe nakuwa ebimera, kaakano nkuwa buli kintu.\n4 “Naye toolyenga nnyama ng’ekyalimu omusaayi gwayo. 5 Era ndivunaana ayiwa omusaayi gwammwe ne nvunaana n’omuntu olw’omusaayi gw’ensolo ne muvunaana n’olw’omusaayi gwa muntu munne.\n6 “Buli anaayiwanga omusaayi gw’omuntu,\n7 Naye ggwe onoozaalanga ne weeyongera obungi. Oneeyongeranga ku nsi.”\n8 Awo Katonda n’agamba Nuuwa ne batabani bwe baali 9 nti, “Laba nkola endagaano yange nammwe ne bonna abaliva mu mmwe oluvannyuma lwammwe, 10 era na buli kitonde ekiramu ekiri naawe: ebinyonyi, n’ensolo ez’awaka n’ez’omu nsiko zonna, ne byonna bye muvudde nabyo mu lyato, ne buli kitonde kyonna ku nsi. 11 Nkola endagaano yange eno nammwe: tewaabengawo mataba gazikiriza bulamu bwonna, tewakyaddayo kubaawo mataba gasaanyaawo nsi.”\n12 Katonda n’agamba nti, “Kano ke kabonero ke nteeka wakati wange nammwe, na buli kitonde ekiramu ekiri nammwe, era n’ab’emirembe egiriddawo. 13 Nteeka musoke wange mu kire, nga ke kabonero ak’endagaano wakati wange n’ensi.\n14 “Kale olunaatuukanga, bwe nnaaleetaanga ekire ku nsi, musoke anaalabikiranga ku bire, 15 ne nzijukira endagaano yange nammwe na buli kiramu; era amazzi tegakyaddayo kuzikiriza biramu. 16 Musoke bw’anaabanga ku bire, nnaamutunuuliranga ne nzijukira endagaano eteriggwaawo eriwo wakati wa Katonda na buli kitonde ekiramu ekiri ku nsi.”\n17 Katonda n’agamba Nuuwa nti, “Kano ke kabonero ak’endagaano gye ntaddewo wakati wange ne buli kiramu ekiri ku nsi.”\n18 Batabani ba Nuuwa abaava mu lyato ye Seemu, ne Kaamu ne Yafeesi. Kaamu ye yali kitaawe wa Kanani. 19 Bonna abasatu be baali batabani ba Nuuwa; era okuva mu bano ensi yonna yajjula abantu.\n20 Nuuwa n’atandika okulima n’asimba emizabbibu; 21 n’anywa omwenge n’atamiira, ne yeebaka mu weema ng’ali bwereere. 22 Kaamu kitaawe wa Kanani n’alaba obwereere bwa kitaawe, n’abuulirako baganda be ababiri abaali ebweru. 23 Awo ne bateeka olugoye ku bibegabega byabwe ne batambula ekyennyumannyuma, ne babikka ku bwereere bwa kitaabwe.\n24 Omwenge bwe gwamwamukako, Nuuwa n’azuukuka n’ategeera mutabani we omuto ky’amukoze. 25 N’akolimira ezzadde lya Kaamu n’agamba nti,\n26 Era n’agamba nti,\n27 Katonda yaza Yafeesi,\n28 Oluvannyuma lw’amataba Nuuwa yawangaala emyaka emirala ebikumi bisatu mu ataano. 29 Emyaka gyonna Nuuwa, gye yamala ku nsi ne giba lwenda mu amakumi ataano, n’afa.


ESSUULA Essuula 32 Essuula 33 Essuula 34 Essuula 35 Essuula 36 Essuula 37 Essuula 38 Essuula 39 Essuula 40\n11 n'amafuta ag'okufukibwangako, n'ekyokwoteza eky'ebyakaloosa ebiwoomerevu ekya watukuvu: nga byonna bye nkulagidde, bwe balikola bwe batyo.\n16 Abaana ba Isiraeri kyebanaavanga bakwata ssabbiiti, okwekuumanga ssabbiiti mu mirembe gyabwe gyonna, okuba endagaano\tetaliggwaawo.\n4 N'agitoola mu ngalo zaabwe, n'agiwumba n'ekyuma ekisala, n'agifuula\tennyana\tensaanuuse:\tne boogera nti Bano be bakatonda bo, ggwe Isiraeri, abaakuggya mu nsi y'e Misiri\n5 Alooni bwe yalaba, n'azimba; ekyoto mu maaso gaayo; Alooni n'alangirira n'ayogera nti Enkya wanaabeera embaga eri Mukama.\n8 balyamye mangu ne bava mu kkubo lye nnabalagira: beekoledde ennyana ensaanuuse, ne bagisinza, ne bagiwa ssaddaaka, ne boogera nti Bano be bakatonda bo, ggwe Isiraeri, abaaku ggya mu nsi y'e Misiri:\n11 Musa ne yeegayirira Mukama Katonda we, n'ayogera nti Mukama, ldki ekyasizza ennyo obusungu bwo ku bantu bo, be waggya mu nsi y'e Misiri n'amaanyi amangi n'omukono\togw'obuyinza?\n19 Awo olwaruuka bwe yasemberera olusiisira, n'alyoka alaba ennyana n'abazina: obusungu bwa Musa ne bwaka nnyo, n'akasuka ebipande mu ngalo ze, n'abimenyera wansi w'olusozi,\n29 Musa n'ayogera nti Mwetukuze leero eri Mukama, newakubadde olsulwana buli muntu n'omwana we, era ne muganda we; alyoke abawe leero omukisa.\n3 mu nsi ekulukuta n'amata n'omubisi gw'enjuki: kubanga nze siririnnya wakati mu mumwe; kubanga oli ggwanga eririna; ensingo enkakanyavu: nneme okukuIzikiriza mu kkubo.\n7 Musa yatwalanga eweema n'agisimba ebweru w'olusiisira, walako n'olusiisira; n'agiyita Eweema ey'okusisinkanirangamu. Era buli eyanoonyanga Mukama n'afulumanga n'ager.da mu weema ey'okusisinkanirangamu, eyali ebweru w'olusiisira.\n12 Musa n'agamba Mukama nti Laba, ondagira nti Twala abantu bano: n'otoŋŋanya kumanya gw'onoottuna awamu nange. Naye wayogera nti Nkumanyi erinnya, era walaba ekisa mu maaso gange.\n19 N'ayogera nti Naayisa obulungi bwange bwonna mu maaso go, era naatendera erinnya lya Mukama mu maaso go; era naamukwatiravanga ekisa gwe naakwatirwanga ekisa, era naamusaasiranga gwe naasaasiranga.\n21 Mukama n'ayogera nti Laba, waliwo ekifo ekiri okumpi nange, naawe onooyimirira\tku jjinja:\n4 N'abajja ebipande bibiri ebifaanana ng'eby'olubereberye; Musa n'agolokoira enkya mu makya, n'alinnya ku lusozi Sinaayi, Mukama nga bwe yamulagidde, n'atwala mu ngalo ze ebipande bibiri eby'amayinja.\n10 N'ayogera nti Laba, ndagaana endagaano: mu maaso g'abantu bo bonna naakolanga eby'amagero, ebitakolebwanga mu nsi zonna, newakubadde mu ggwanga lyonna lyonna:\tn'abantu\tbonna\tb'olimu banaalabanga omulimu gwa Mukama, kubanga kye ndikukoza kya ntiisa.\n14 kubanga toosinzenga\tKatonda\tmulala\tyenna: kubanga Mukama, erinnya lye Waabuggya, ye Katonda ow'obuggya:\n20 N'omwana omubereberye ogw'endogoyi onoomununu langa\tn'omwana gw'endiga:\tera bw'onoobanga toyagala kumununula, onoomenyanga obulago bwayo. Onoonunulanga ababereberye bonna mu baana bo. So tewaabenga eyeeraga eri nze nga taleese kintu.\n21 Ennaku omukaaga onookolerangamu emirimu, naye ku lunaku olw'omusanvu\tonoowummulanga: mu nnaku ze balimirangamu ne mu nnaku ze bakungulirangamu onoowummulanga.\n32 Oluvannyuma abaana bonna aba Isiraeri ne basembera: n'abalagira byonna Mukama by'ayogeredde na ye ku lusozi Sinaayi.\n33 Musa bwe yamala okwogera nabo, n'ateeka eky'okubikka ku maaso ge:\n35 abaana ba Isiraeri ne balaba amaaso ga Musa, omubiri ogw'amaaso ge nga gumasamasa : Musa n'azzanga eky'okubikka ku maaso ge, okutuusa lwe yayingiranga okwogera naye:\n1 Musa n'akurjnaanya ekibiina kyonna eky'abaana ba Isiraeri, n'abagamba nti Bino bye bigambo Mukama by'alagidde, mmwe okubikola.\n2 Ennaku omukaaga emirimu gikolerwengamu, naye ku lunaku olw'omusanvu wabenga olunaku olutukuvu gye muli, ssabbiiti ey'okuwtunmula okutukuvu eri Mukama: buli anaakolerangako omulimu gwonna anattibwanga.\n5 Muggye ku bannanunwe ekiweebwayo eri Mukama: buli alina omutima ogukkiriza, akireete, kye kiweebwayo ekya Mukama; zaabu, ne ffeeza, n'ekikomo;\n21 Ne bajja buli muntu omutima gwe gwe gwakubiriza, era na buli muntu omwoya gwe gwe gwakkirizisa, ne baleeta ekiweebwayo ekya Mukama, olw'omulimu ogw'eweema ey'okusisinkanirangamu, n'olw'okuweereza kwayo kwonna, n'olw'ebyambalo ebitukuvu.\n23 Na buli muntu eyala bika ng'alina kaniki n'olugoye olw'effulungu, n'olumyufu, ne bafuta ennungi, n'ebyoya by'embuzi, n'amaliba g'endiga amannyike amamyufu, n'amaliba g'eŋŋoonge, n'abireeta.\n27 N'abakulu ne baleeta amayinja aga onuku, n'ag'okutona, okubeera ku kkanzu ne ku kyomukifuba;\n5 ne bagamba Musa nti Abantu baleeta bingi ebi'sukkiridde ennyo okumala okukola emirimu, Mukama gye yalagira okukola.\n9 Obuwanvu bwa buli mutanda bwali emikono amakumi abiri mu munaana, n'obugazi bwa buli mutanda emikono ena: eautanda gyonna gyali gya kigero kimu.\n11 N'akola erl0ango eza kaaiki ku lukugiro lw'omutanda ogumu okuva mu nsonda ey'emigatte: era bw'atyo n'akola ku lukugiro lw'omutanda ogw'oku mabbali g'emigatte egy'okubiri.\n12 Yakola eŋŋango amakumi ataano ku mutanda gumu, n'eŋŋango amakumi ataano ku luku giro lw'omutanda ogw'omu migatte egy'okubiri: eŋŋango zaalabagana zokka na zokka.\n14 Era n'akala emitanda egy'ebyoya by'embuzi okubeera eweema ku weema: yakola emitanda kkumi na gumu.\n18 Era n'akola ebikwaso amakumi ataano eby'ebikomo oku gatta eweema, ebeere emu.\n32 n'emiti\tetaano egy'embaawo ez'oluuyi olulala olw'eweema, n'emiti etaano egy'embaawo ez'eweema ez'oluuyi olw'emabega olw'ebugwanjuba.\n35 N'akola eggigi erya kaniki, n'olugoye olw'effulungu, n'olumyu. fu, ne bafuta ennungi erangiddwa; ne bakerubi omulimu ogw'omukozi ow'amagezi bwe yalikola.\n1 Bezaaleeri n'akola essanduuko ey'omuti gwa sita: obuwanw bwayo bwali emikono ebizi n'ekitundu, n'obugazi bwayo omukono gumu n'ekitundu, n'obugulumiw bwayo omukono gumu n'ekitundu:\n3 N'agifumbiza empeta nnya eza zaabu, mu magulu gaayo ana; empeta bW ku lubiriizi lwayo olumu, n'empeta bbiri kulubiriizi lwayo olw'okubiri.\n4 N'akola emisituliro egy'a muti gwa sita, n'agibikkako zaabu\n11 n'agibikkako zaabu ennurrgi, n'agikolako engule eya zaabu okwetooloola.\n19 ebikompe bisatu ebifaanana ng'ebimuli bya kaluwa mu ttabi limu, omutwe nekimuli; n'ebikompe bisatu ebifaanana ng'ebimuli bya kaluwa mu ttabi ery'okubiri, omutwe n'ekimuli: bwe kityo mu matabi mukaaga agaava ku kikondo.\n21 n'omutwe gwali wansi w'amatabi abiri aga zaabu emu nagwo, n'omutwe wansi w'amatabi abiri aga zaabu emu nagwo, n'omutwe wansi w'amatabi abiri aga zaabu emu nagwo, mu matabi omukaaga\tagaakivaako.\n3 N'akola I ebintu byonna eby'ekyoto, entamu, n'ebijiiko, n'ebibya, n'eby'okukwasa ennyama, n'emmumbiro: ebintu byakyo byonna yabikola n'ebikomo.\n9 N'akola\toluggya:\tebyatimbibwa eby'oluggya eby'oluuyi olw'obukiika obwa ddyo obukiika obwa ddyo byali bya bafuta ennungi erangiddwa, emikono kikumi:\n11 N'eby'oluuyi olw'obukiika obwa kkono emikono kikumi, empagi zaabyo amakumi abiri, n'ebianya byazo amakumi abiri, eby'ebikomo; ebikwaso eby'empagi a'emiziziko gyazo bya ffeeza.\n14 Ebyatimbibwa eby'oku luuyi olumu oluliko omulyango byali bya mikono kkumi n'etaa.no; empagi zaabyo ssatu, n'ebinnya byazo bisatu;\n19 N'empagi zaabyo zaali nnya, n'ebinnya byazo bina, eby'ebikomo; ebikwaso byazo bya fl'eeza, n'eby'okubikka ku mitwe gyazo n'emiziziko gyazo bya ffeeza.\n21 Guno gwe muwendo ogwebintu eby'eweema, ye weema ey'obujulirwa, nga bwe byabalibwa nga Musa bwe yalagira, olw'okuweereza kw'Abaleevi, mu mukono gwa Isamaali, omwana wa Alooni kabona.\n25 Ne ffeeza ez'abo abaabalibwa ab'ekibiina yali ttalanta kikumi, ne sekeri lukumi mu lusanvu mu nsanw mu ttaano, nga sekeri ey'awatukuvu bw'eri:\n29 N'ebikomo eby'ekiweebwayo; byali ettalanta nsunw, ne sekeri enkumi bbiri mu bina.\n1 Ne kaniki n'olugoye olw'effulungu, n'olumyufu, ne babikoza ebyambalo ebyalangibwa obulungi, eby'okuweererezangamu mu watukuvu, ne bakolera Alooni ebyambalo ebitukuvu Mukama nga bwe yalagira Musa:\n4 Ne\tbagikolako eby'okubibegabega ebyagattibwa yagattibwa ku nsonda zaayo zombi.\n5 N'olukoba olw'alangibwa n'amagezi, olwagiriko, okugisibyanga, lwali lwa lugoye lumu nayo era omulimu gwalwo gwafaanaaa nga yo; lwa zaabu, ne kaniki, n'olugoye olw'effulungu, a'olumyufu, ne bafuta ennungi erangiddwa; nga Mukama bwe yalagira Musa.\n7 N'agateeka ku by'okubibegabega eby'ekkanzu, okuba amayinja ag'okujjukizanga eri abaana ba Isiraeri; nga Mukama bwe yalagira Musa.\n8 N'akola ekyomukifuba, omulimu ogw'omukozi ow'amagezi oku faanana ag'omulimu ogw'ekkanzu; kya zaabu, ne kaniki, n'olugoye olw'effulungu, n'olumyufu, ne bafuta ennungi erangiddwa.\n9 Kyenkanankana enjuyi zonna; ekyomukifuba baakifunyamu: obuwanvu bwakyo luta, n'obugazi bwakyo luta, nga kifunyiddwamu.\n10 Ne bakiteekamu ennyiziri nnya ez'amayinja: olunnyiriri olwa sadio, ne topazi, ne kabunkulo lwe Iwali olunnyiriri olw'olubereberye.\n11 N'olunnyiriri olw'okubiri ejjinja erya nnawa ndagala, safiro, ne alimasi.\n12 N'olunnyiriri olw'okusatu yakinso, sebu, ne\tamesusito.\n13 N'olunnyiriri olw'okuna berulo, oauku, ne yasipero:\tgeetooloozebwa\tzaabu\twe gatonebwa.\n14 Amayinja ne gaba ng'amannya g'abaana ba Isiraeri, ekkumi n'abiri, ag'amannya gaabwe; ng'akabonero bwe kasalibwa, buli muntu ng'erinnya lye, ebika ekkumi n'ebibiri.\n15 Ne bakola ku kyomukifuba emikuufu ng'emigwa, obw'omulimu ogulangibwa ogwa zaabu ennungi.\n16 Ne bakola amapeesa abiri aga zaabu, n'empeta bbiri eza zaabu; ne bateeka empeta ebbiri ku nsonda zombi ez'ekyomukifuba.\n17 Ne bateeka emikuufu gyombi obwa zaabu obulangibwa ku mpeta zombi ku nkomerero ez'ekyomukifuba.\n18 N'enkomerero zombi endala ez'emikuufu gyombi egirangibwa ne baziteeka ku mapeesa gombi, ne bagateeka ku by'okubibegabega eby'ekkanzu, ku luuyi\tlwayo\tolw'omu\tmaaso.\n19 Ne bakola empeta bbiri eza zaabu, ne baziteekaku nsonda zombi ez'ekyomukifuba, ku mabbali gaakyo agali ku luuyi olw'ekkanzu munda.\n20 Ne bakola empeta bbiri eza zaabu, ne baziteeka ku by'okubibegabega byombi eby'ekkanzu wansinsi, ku luuyi lwayo olw'omu maaso, kumpi n'olukindo lwayo, waggulu w'olukoba olw'ekkanzu olulukibwa n'amagezi.\n21 Ne basiba eky'omukifuba n'empeta zaakyo n'empeta ez'ekkanzu n'akagoye aka kaniki, kibeere ku lukoba olw'ekkanzu olulangibwa n'amagezi, era ekyomukifuba kireme okusumululwanga ku kkanzu; nga Mukama bwe yalagira Musa.\n2 Ku lunaku olw'olubereberye olw'omwezi.ogwolubereberye olisimba ennyumba ey'eweema ey'okusisinkanirangamu.\n7 Era oliteeka ekinaabircvamu wakati w'eweema ey'okusisinkazurangamu n'ekyoto, n'okifukamu amazzi.\n8 Era olisimba oluggya okwetooloola, n'oti,mba akatimba ak'oluggi olw'oluggya.\n13 Era oliyambaza Alooni ebyambalo ebitukuw; n'omufukako amafuta, n'omutukuza, ampeerereze mu bwakabona.\n18 Musa n'asimba eweema, n'ateekawo ebinnya byayo, n'ayimiriza embaawo zaayo, n'ayingiza emiti gyayo; n'awangiza empa gi zaayo.\n19 N'atimba eweema ku nnyumba, n'agiteekako kungulu ekyokubikka ku weema; nga Mukama bwe yalagira Musa.\n20 N'atwala obujulirwa n'abuteeka mussanduuko, n'assa emisituliro kui ssanduuko, n'ateeka entebe ey'okusaasira\tkungulu\tku\tssanduuko:\n31 Musa rie Alooni n'abaana be ne bakinaabirangamu engalo zaabwe n'ebigere byabwe;


Bukedde Online - Museveni akunze abafuzi b'ennono okukomya omuze gw'okugabana ettaka ly'abafu\nTuzudde enfo ya Mugisha eyattaowa bodabodaAbali\nBoogedde ebifo gye batunda pikipiki ze babbye\nAba Flying Squad bakutte omulala ku by’okubba bodaboda\nMuseveni akunze abafuzi b'ennono okukomya omuze gw'okugabana ettaka ly'abafu\nGav't ereeta amateeka amapya okutangira ekisengula...\nLaba bwe nswalira ku mbuzi obubuzi!\nPULEZIDENTI Museveni akunze abakulembeze b’ennonno okutandika okuvumirira omuze gw’okutematema n’okugabana ettaka ly’abafu n’agamba nti lisanidde kusigala wamu famire erikolerereko ebigiyambira awamu bagabane amagoba.\nMuseveni mu kutongoza ekkolero ly’ebibala\n‘’Abakulembeze b’ennonno basanidde okutuyamba okusasaanya amawulire gano’’ Museveni bwe yagambye. Teyayongedde kunnyonnyola kyokka atera okugamba nti okugabana ettaka kulireka mu bugujuguju abantu bwe batasobola kulikolerako bintu bya muzinzi.\nPulezidenti bino yabyogedde aggulawo ekkolero ly’omubisi gw’ebibala erikoleddwa gavumenti ng’eyambibwa Korea e Soroti erya Soroti Fruit Fsactory erisangibwa mu kitundu ky’e Teso,okusinziira mawulire agafulumidde ku mukutu gwe ogwa Twitter.\nYakunze abantu okulima ebibala, okulunda ebyennyanja n’ebisolo ng’agamba nti bigenda kubayamba okuva mu bwavu.\nYannyonnyodde nti bbanka y’ensi yonna yafulumizza ebiwandiiko ebiraga nti ebyenfuna by’ensi za Afrika bitambulira ku bitundu 2.3 buli 100 ng’ate eby’ensi yonna bikulira ku 3 buli kikumi.\nYagambye nti ebya Uganda bikulira ku bitundu 6 buli kikumi lwa kuba gavumenti yassa essira ku bintu ebigasa nga ebyenjigiriza,amasanyalaze n’enguudo.\nYagambye nti ku katale k’ensi yonna ebibala,ebyennyanja,amata,omubisi gw’enjuki biri ku katale nnyo n’olwekyo abantu basanidde okubijjumbira. N’agamba nti e Teso waliyo emiti gy’ebibala obukadde munaana.\nYategeezezza nti okulima n’okulunda kulina kutambulira ku kubala abikola asobole okufuna ku ssente ezegasa.\nTuzudde enfo ya Mugisha eyattaowa...\nBosco Mugisha eyakwatibwa ku katambi ne Young Mulo nga batuga owa bodaboda, abadde n’enfo mu Ndeeba w’abadde asinziira...\nAkabinja ka Young Mulo kabadde...\nBoogedde ebifo gye batunda pikipiki...\nOmwogezi wa Poliisi mu ggwanga, Fred Enanga yagambye nti Mulo ne banne baabagambye nti pikipiki ze babadde babba...\nAba Flying Squad bakutte omulala...\nAB’EKITONGOLE kya poliisi ekya Flying Squad Unit bongedde okukwata abagambibwa okutta ababodaboda n’okubabba. Ku...\nJuventus etaddewo obukwakkulizo...\nManU eyagala kugula Dybala wabula Juventus egamba nti erina okutuukiriza obukwakkulizo bwonna bw'eba yaakumutwala....


ISIRAIRI, AB'ALEEVI N'E BAKABONA--Tabernacle chapter 2 - Modern Reformer\nISIRAIRI, AB'ALEEVI N'E BAKABONA\nTabernacle Chapter 2\nAbantu ab'enjawula munsi nga bwebakikriddwa aba isirairi, Ab'a Leevi n'abaKabona abafukibwako amafuta, amakulu n'omugaaso ga Kabona omukulu, ebyambaalo bye, endagaano ya Ibrahim, Endagaano y'Amateeka ne Ndagaano Empya.\nKirungi nyo era kyamugaaso nyo ffe okutegeera engeri y'aweema n'ebyona ebirimu, wabula ate kyamugaaso nyo ffe okutegeera amakulu ga Bantu abawereza mu weema eyokusisinkaniramu.\nIsirairi ekozesebwa mungeri ez'enjawulo okutegeeza amakulu g'ekanisa. Eky'okulabirako isirairi bwebaava e Misiri mu busiibe bali mukisikirize kya abaana ba Katonda abwulira eddobozi elyokuyitibwa okuva munsi bajje mu kusinza Katonda Kitaffe omu kwa maxima.\nOlugendo oly'omuddungu mwebayita lukikirira olugendo oly'okukiriza abantu mwebayita nga banonya okutuuka mu Kanani ekibuga ekisubize eky'omuggulu. Wulira eddobozi nga liyita (Mat 11:28 -29) Mujje gye ndi, mmwe mwenna abakooye era abazitoowereddwa nange nnaabawummuza.\nMwetikke ekikoligo kyange, muyigire ku nze; kubanga ndi muteefu era omuwombeefu mu mutima: nammwe muliraba ekiwummulo eky'omu myoyo gyammwe. Ekiwumuro kino kiri mu Kukiriza n'okuteeka essubi mu bisubiizo bya Katonda Kitaffe owamaanyi enyo. Kale bonna abalina essubi elyo eddamu tebabusabusa wabula banyikira okutambula obulungi nga bwekigwanira abaana n'e Katonda Kitaffe. Tulaba nga isirairi ekikirira ensi yonna n'abantu bonna. Saddaka ey'ekibi ey'okutangirira eyawebwayo Yesu Omwana wa Kitaffe yali yakutangirira isirairi n'e nsi yonna nga bwekyawandikibwa (Abeab 9:23) Kale ebifaananyi by'ebyo eby'omu ggulu kyabigwanira okunaazibwa n'ebyo, naye eby'omu ggulu byennyini okunaazibwa ne ssaddaaka ezisinga ezo. Kubanga Kristo teyayingira mu kifo ekitukuvu ekyakolebwa n'emikono ekyafaanana ng'ekyo eky'amazima naye mu ggulu mwennyini, okulabika kaakano mu maaso ga Katonda, ku lwaffe:\nBaana bange abato, mbawandiikidde ebyo mulemenga okukola ekibi. Era omuntu yenna bw'akola ekibi, tulina Omuwolereza eri Kitaffe, Yesu Kristo omutuukirivu: n'oyo gwe mutango olw'ebibi byaffe; so si lwa bibi byaffe fekka, era naye n'olw'ensi zonna.\nBino ebisatu Isirairi, Aba Leevi n'e BAKABONA wamu n'e saddaka byali kisikirize era okuva okujja kwa mukama waffe Yesu olundi ogwasooka nawaayo omutango olwebibi by'ensi, oluvanyuma yayimusibwa waggulu ebyo okusinga abamasaza, n'bamalayika nabeera nga kyekitukiridde ekyamazima ekyali kikwekeddwa mu kisirize kya saddaka, aba Leevi n'e BAKABONA wamu ne Isirairi yonna.\nIsirairi nga bweyali ekisikirize ky'ensi yonna, bwekityo Aba Leevi kyali kisikirize kya nyumba y'okukiriza oba gamba abo bonna abakiriza erinya lya mukama waffe Yesu nga saddaka eyaweebwaayo okubatangirira olw'ebibi byaabwe. Ate BAKABONA bo kyali kisikirize ekyekisiibo ekitono abakola omubiri gwa mukama waffe Yesu era nga ye gwe mutwe gw'ekisibo. Ekisiibo ekitono era be BAKABONA mu kiseera kino eky'enjiri ab'ewaayo okuba saddaka okufukira Katonda ba kabala era BAKABONA okufuga ensi (Isirairi) awamu naye (Okuba 5:10) Ne bayimba oluyimba oluggya, nga boogera nti Osaanidde okutoola ekitabo n'okubembula obubonero bwakyo: kubanga wattibwa n'ogulira Katonda olw'omusaayi gwo mu buli kika n'olulimi n'abantu n'eggwanga,\nn'obafuula eri Katonda waffe obwakabaka era bakabona; era bafuga ku nsi. Bwekityo tukiraba nti mukama waffe Yesu kabona omukulu, sikabona mungeri ya Aaroni eyali ekisikirize obusikirize wabula nga bwekyawandikibwa (Abeab 3:1, 4:14) Kale, ab'oluganda abatukuvu, abalina omugabo mu kuyitibwa okw'omu ggulu, mulowooze Omutume era Kabona Asinga Obukulu ow'eddiini gwe twatula, Yesu;\neyali omwesigwa eri oyo eyamulonda, era nga Musa bwe yali omwesigwa mu nnyumba ye yonna.\nKubanga oyo asaanyizibwa ekitiibwa ekingi okusinga Musa, ng'azimba ennyumba bw'abeera n'ettendo eringi okusinga ennyumba.\nKubanga buli nnyumba wabaawo agizimba; naye eyazimba byonna ye Katonda.\nEra obwa kabona bwe bwogerwako nti; Kale bwe tulina kabona asinga obukulu omunene, eyayita mu ggulu, Yesu Omwana wa Katonda, tunywezenga okwatula kwaffe. Kubanga tetulina kabona asinga obukulu atayinza kulumirwa wamu naffe mu bunafu bwaffe; naye eyakemebwa mu byonna bumu nga ffe, so nga ye talina kibi.\nKale tusemberenga n'obuvumu eri entebe ey'ekisa, tulyoke tuweebwe okusaasirwa, era tufune ekisa olw'okubeerwa bwe tukwetaaga.. Aaroni mu kisikirize yakirira okubonabona kwa Masiyah, obwetowaze n'obuwombeefu nga omuntu olwokuturekera eky'okulabirako kyoka ekisirize ekijjudde kyali kya Melekizadeki (Melchisedec) olwokuba nga ono yali Kabaka atera kabona. Kino mukama waffe Yesu kyali leero kabaka waffe atera kabona waffe omukulu.\nBAKABONA abawereza wansi wa Kabona omukulu nga tebanaba okugatibwa wamu n'e Mukama waabwe okufuna naye balina okuyiga mu kubonabona nga ye bwe yali bayige okugonda okusobola okuweebwa ekitiibwa awamu naye. Laban bwekyawandikibwa (2Tim 2:12) Ekigambo kino kyesigwa nti Kuba oba nga twafa naye, era tulibeera balamu naye oba nga tugumiikiriza, era tulifuga naye: oba nga tulimwegaana era naye alitwegaana ffe: oba nga tetukkiriza, ye abeera mwesigwa kubanga tayinza kwerimba. Era Omutume Peteero a gamba nti; Kubanga bwe mukola obubi ne mukubibwa empi, bwe muligumiikiriza, ttendo ki? naye bwe mukola obulungi ne mubonyaabonyezebwa, bwe muligumiikiriza, ekyo kye kisiimibwa eri Katonda. Kubanga ekyo kye mwayitirwa, kubanga era Kristo yabonyaabonyezebwa ku lwammwe, ng'abalekera ekyokulabirako, mulyoke mutambulirenga mu bigere bye:\nMunange togwamu amaanyi n'esuubi Laba ekisubiizo kino; naye, kubanga mussa kimu mu bibonoobono bya Kristo, musanyukenga; era ne mu kubikkulibwa kw'ekitiibwa kye mulyoke musanyuke n'okujaguza.\nKubanga omuntu yenna ku mmwe tabonyaabonyezebwanga nga mussi, oba mubbi, oba mukozi wa bubi, oba aketta ebya banne: naye omuntu yenna bw'abonyaabonyezebwanga nga Omukristaayo, takwatibwanga nsonyi; naye atenderezanga Katonda mu linnya eryo. (1Pet 4:13-16)\nOmutume Peteero ayongera okutulaga nti ekisiibo ekitono be BAKABONA Peetero, omutume wa Yesu Kristo, eri abalonde abaasaasaana abatambuze ab'omu Ponto, Ggalatiya, Kapadokiya, Asiya ne Bisuniya, nga bwe yasooka okutegeera Katonda Kitaffe, mu kutukuza kw'Omwoyo, olw'okugonda n'okumansirwako omusaayi gwa Yesu Kristo: ekisa n'emirembe byeyongerenga gye muli. (1Pet 1:2) Omutume alaga obwa kabona bwaffe wano; Naye mmwe muli ggwanga ddonde, bakabona ba kabaka, kika kitukuvu, bantu ba nvuma, mulyoke mubuulirenga ebirungi by'oyo eyabayita okuva mu kizikiza okuyingira mu kutangaala kwe okw'ekitalo:\nedda abataali ggwanga, naye kaakano muli ggwanga lya Katonda: abaali batasaasirwa, naye kaakano musaasiddwa. Bwatyo Kitaffe yatuyitira ettendo n'kitiibwa ekyamaanyi enyo nga bwekiragibwa wano;\nYeebazibwe Katonda era Kitaawe wa Mukama waffe Yesu Kristo, eyatuzaala omulundi ogw'okubiri, ng'okusaasira kwe okungi bwe kuli, tubeerenga n'essuubi eddamu, olw'okuzuukira kwa Yesu Kristo mu bafu, tuyingire mu busika obutaggwaawo, obutalina kko, obutawotoka, obwabaterekerwa mmwe mu ggulu, amaanyi ga Katonda be gakuuma olw'okukkiriza okufuna obulokozi obweteeseteese okubikkulibwa mu biro eby'enkomerero.\nObwo bwe mujagulizaamu, newakubadde nga mwanakuwazibwa mu kukemebwa okutali kumu akaseera akatono kaakano, oba nga kibagwanira, okugezebwa kw'okukkiriza kwammwe okusinga omuwendo ezaabu eggwaawo, newakubadde ng'egezebwa mu muliro, kulyoke kulabike okuleeta ettendo n'ekitiibwa n'okugulumizibwa Yesu Kristo bw'alibikkulibwa: gwe mwagala nga temunnaba kumulaba: gwe mutalaba kaakano naye mumukkiriza, ne mujaguza essanyu eritayogerekeka, eririna ekitiibwa: nga muweebwa ekyabakkirizisa, bwe bulokozi bw'obulamu. N'olwekyo abo bonna betwogeddeko abawereza ba maxima newankubadde nti sibonna babuliizi kibagwanidde bonna okwewaayo nga saddaka basobole okubalirwa awamu n'e Masiyah nga bwekyawandikibwa nti; naye bwe tuli abaana, era tuli basika: abasika ba Katonda, era abasikira awamu ne Kristo; bwe tubonaabonera awamu, era tulyoke tuweerwe wamu ekitiibwa. Kubanga ngera ng'okubonaabona okw'omu biro bya kaakati nga tekutuuka kwenkanyaankanya n'ekitiibwa ekigenda okutubikkulirwa ffe. (Agar 8:17-18).\nKabona omukulu era omutwe gw'ekanisa, ekisiibo ekitono ye mukama waffe Yesu era omutume Paulo akitulaga nti Kale, ab'oluganda abatukuvu, abalina omugabo mu kuyitibwa okw'omu ggulu, mulowooze Omutume era Kabona Asinga Obukulu ow'eddiini gwe twatula, Yesu;\nWaliwo ensonga enkulu wano eyokutunulira nga tukimanyi nti aba Leevi kyekisikirize kya abakiriza, tujjukire bulungi nti abaleevi babeerawo nga obwakabona tebunaabawo bwekityo obwa kabona obutukiridde bwatandika n'okufukibwako amafuta ku Mukama waffe wano nga Kabona omukulu mukubatizibwa kwe. (Luka 3:32, Ebiko 10:38) Awo olwatuuka, abantu bonna bwe baali nga babatizibwa, ne Yesu bwe yamala okubatizibwa, bwe yasaba, eggulu ne libikkuka.\nOmwoyo Omutukuvu n'akka ku ye mu kifaananyi eky'omubiri ng'ejjiba, n'eddoboozi ne lifuluma mu ggulu nti Ggwe mwana wange omwagalwa; nkusanyukira nnyo.\nYesu Omunazaaleesi Katonda bwe yamufukaako amafuta n'Omwoyo Omutukuvu n'amaanyi: eyatambulanga ng'akola bulungi, ng'awonya bonna abaajoogebwanga Setaani; kubanga Katonda yali naye.\nNaffe tuli bajulirwa b'ebigambo byonna bye yakola mu nsi y'Abayudaaya ne mu Yerusaalemi; oyo ne bamutta bwe baamuwanika ku muti. Abakiriza bangi abaliwo naye nga kabona omukulu talagibwa ekyokulabirako, Bulaimu yakiriza Katonda Kitaffe era naweebwa obutukirivu olwokukiriza. Kubanga Ibulayimu singa yaweebwa obutuukirivu olw'ebikolwa, singa alina ekimwenyumirizisa; naye talina mu maaso ga Katonda.. Kubanga ebyawandiikibwa byogera bitya? Ibulayimu n'akkiriza Katonda, ne kumubalirwa okuba obutuukirivu. Bambi Burayimu yali yali mu Leevi olwokukiriza so sikabona kubanga kabona asinga omukulu yali tanaba okujja kufukibwako mafuta ga bwa kabona. Tekitegeeza bonna abakiriza Bali wansi wakisikirize kya Aaroni nga balindirira kabona omukulu. Kale kabona omukulu bwamaaze okujja okulondebwa kwa BAKABONA abawereza awamu naye nekulyoka kutandika. Era okuvira ddala mu okujja Kwa mukama waffe Yesu kabala era kabona omukulu omurimu ogw'okwawula n'okulonda BAKABONA abawereza wansi we omubiri gwe, ekkanisa ye gwatandikira awo. Bwekityo abolunganda abamweyawulira okwewaayo nga saddaka batendekebwa okubeera ebibya era amayinja agokozesebwa mu bwa Kabaka bwe okuwa ensi yonna omukisa okukiriza Massiayah n'okuyiga amazima gonna nga bwekyawandikibwa nti; Ekyo kye kirungi, ekikkirizibwa mu maaso g'Omulokozi waffe Katonda, ayagala abantu bonna okulokoka, era okutuuka mu kutegeerera ddala amazima.\nKirungi nyo okutegeera nti mubuli mukolo ogukwatagana n'okwawula omuntu Ku murimu gwa obwa kabona, kabona asinga omukulu yasookaz era bwekityo nemubwa kabona obutukiridde era Yesu yeyawulibwa okusobola kubanga ye Mukulu era kamanda w'egye, omukulu w'ekisiibo ekitono. Bwekityo bakadde baffe abarungi enyo bataata Yiburaimu, Yisaaka, Yakobo, Noowa nabala okufuuka ku Yokana tewali yafuna Mukisa okubeera omuwereza wamu n'e KABONA asinga omukulu mungeri ya Melekizadeki (Kabona ate Kabaka). Kyoka kikulu nyo okukitegeera nti bano abawereza ba Kitaffe abamaanyi enyo mungeri ey'ekisikirize kubanga byonna byebawereza byali bisonze Ku mutwe n'omubiri era nga abaleevi mu bwakabaka bagenda kukola omulimu ogwamaanyi enyo okulemberamu abantu ba Katonda bonna munsi yonna okusinza oyo Kitaffe omu owa mazima.\nEkubo effunda lyeligenda mu bulamu obatagwawo era ekubo lino telyagulwawo telyagulibwawo okutuusa okujja kwa mukama waffe Yesu, ono yeyasooka okufuna obulamu buno nga bwekiragidwa mu (2Tim 1:10) Kubanga Katonda teyatuwa ffe omwoyo ogw'okutya, wabula ogw'amaanyi era ogw'okwagala era ogw'okwegenderezanga.\nKale, tokwatirwanga nsonyi kutegeeza kwa Mukama waffe, newakubadde nze omusibe we: naye obonyaabonyezebwanga wamu n'enjiri ng'amaanyi ga Katonda bwe gali; eyatulokola n'atuyita okuyita okutukuvu, si ng'ebikolwa byaffe bwe biri, wabula okumalirira kwe ye n'ekisa bwe biri, kye twaweerwa mu Kristo Yesu emirembe n'emirembe nga teginnabaawo, naye kirabisibwa kaakano olw'okwolesebwa kw'Omulokozi waffe Kristo Yesu, eyaggyawo okufa n'amulisa obulamu n'obutazikirira olw'enjiri. Oyo bweyagulaawo ekkubo effunda naffe netuweebwa omukisa okutamblira awamu naye nga abaana era abawereza awamu n'e Yesu., abanoonya ekitiibwa n'ettendo n'obulamu n'obutaggwaawo mu kugumiikiriza nga bakola bulungi alibasasula obulamu obutaggwaawo: naye ku abo abayomba n'abatawulira mazima, naye bawulira obutali butuukirivu kulibeera obusungu n'obukambwe.\nWansi weteeka ely'okufukibwako amafuta wewali okuwereza okwokwawula BAKABONA okuyitibwa okufukibwako amafuta Awatukuvu nga bwekiragibwa mu kitabo Ekyokuva 30:25-38) era amafuta gano nga gakikirira omwoyo omutukuvu ffe BAKABONA abatukiridde omwoyo atuweebwa olw'okusibwako akaboneero (Ebef 1:13-14) Yeebazibwe Katonda Kitaawe wa Mukama waffe Yesu Kristo, eyatuwa buli mukisa gwonna ogw'Omwoyo mu bifo eby'omu ggulu mu Kristo: nga bwe yatulondera mu ye ng'ensi tennaba kutondebwa, ffe okubeera abatukuvu abatalina kabi mu maaso ge mu kwagala: bwe yatwawula edda okumufuukira abaana.\nAaroni kabona omukulu yali kisikirize kya Yesu kabona omukulu, omutwe gw'e Kkanisa. Aaroni eyali omwononyi nga abalala bonna yalina okunazibwanga okusobola okuba nga awereeza nga ekisikirize kya mukama waffe Yesu, atalina kibi era nga n'e kkanisa ye enezibwa namazzi gekigambo (Ebef 5:26) alyoke agitukuze ng'amaze okugirongoosa n'okuginaaza n'amazzi mu kigambo, alyoke agyereetere yennyini ekkanisa ey'ekitiibwa, nga terina bbala newakubadde olufunyiro newakubadde kyonna ekifaanana nga bino; naye ebeere entukuvu eteriiko bulema.\nAlone nga mazze okunazibwa nga yabazibwa ekyambaalo ekitukuvu ekirungi era ekyekitiibwa n'oluvanyuma nafukibwako amafuta Ku mutwe gwe, buli kitundu kyekyambaalo kya Aaron nga lukirira embala n'ekitiibwa eky'omununuzi omukulu omutwe era n'ombiru nga Kitaffe omutonzi bweyateekateeka okubikula Omwana we mukiseera kyeyasaawo okutukiriza byonna byeyasubiza okukola okuyita mu Massiayah we.\nKABONA ASINGA OBUKULU MU KYAMBAALO EKYEKITIIBWA EKIRUNGI.\nEno yali engeri y'ekyambaalo kya Kabona asinga omukulu; Bino bye byambalo bye balikola; eky'omu kifuba, n'ekkanzu, n'omunagiro, n'ekizibawo eky'akatimba, ekiremba, n'olukoba: era balibakolera ebyambalo ebitukuvu Alooni muganda wo, n'abaana be, ampeereze mu bwakabona. Era balitwala ezaabu eyo, ne kaniki, n'olugoye olw'effulungu, n'olumyufu, nebafuta.Era balikola ekkanzu ne zaabu, ne kaniki, n'olugoye olw'effulungu, n'olumyufu, ne bafuta erangiddwa, omulimu gw'omukozi ow'amagezi. Eribeerako eby'oku bibegabega bibiri ebigattiddwa ku nkomerero zaayo ebbiri; egattibwe wamu. N'olukoba olulangiddwa n'amagezi, oluli ku yo okugisiba, lulyenkanankana n'omulimu gwayo, lwa lugoye lumu; olwa zaabu, olwa kaniki, n'olugoye olw'effulungu, n'olumyufu, ne bafuta erangiddwa. (Okuva 28:4-10)\nKabona asinga obukulu alina okubanga nga obulamu bwe bwona bwaweebwayo nokukola Kuteesa kwa Taata Yahweh. Massiyah nga alina kuba kabona atuula Ku ntebbe ye nga kabona emirembe n'emirembe mungeri ya Melekizadeki (Zaka 6:13, Zab 110:4, Abeab7:17)\nLaba, ntuma omubaka wange; naye alirongoosa ekkubo mu maaso gange: era Mukama gwe munoonya alijja mu yeekaalu ye nga tebamanyiridde; n'omubaka w'endagaano gwe musanyukira, laba, ajja; bw'ayogera Mukama w'eggye. Ekitundu kyekyambaalo kya Aaron kabona asinga omukulu kyali kulina amakulu eg'endagaano empya (Mat 26:28, 1Abak 10:16)\nEbyasuubizibwa byagambibwa Ibulayimu n'omuzzukulu we. Tayogera nti N'eri abazzukulu, nga bangi, naye ng'omu nti N'eri omuzzukulu wo, ye Kristo.\nKino kye njogera nti Endagaano eyasooka okunywezebwa Katonda, amateeka agajja nga wayiseewo emyaka ebikumi bina mu asatu tegagiggyaawo n'okudibya ekyasuubizibwa. Kuba oba ng'obusika buva mu mateeka, nga tebuva nate mu kusuubiza: naye Katonda yabuwa Ibulayimu olw'okusuubiza,\n.Baganda bange mbagaliza okusooma obulungi.\nNze Laban Ssewanyana okuva mu kanisa y'e Wakiso


Bukedde Online - Wali muyigiriza ow'ekisa\nOMUGENZI musomesa Monica Baliddawa wadde ng'emyaka kati gigenda kuwera ena bukya otuva ku maaso, ebirungi bye walekawo bikufuulira ddala omukyala eyali endabirwamu era ow'omugaso ate ow'amaanyi naddala mu masomero ge wali okulembera.\nWali mukulu eyali amanyi embeera y'ensawo z'abazadde. Wali owuliriza abazadde mu biseera nga tebannakusasula bisale by'abaana baabwe ekintu ekyakufuula omuzadde eri abaana b'otozaala. Wali owuliriza ensonga z'abazadde buli lwe wagobanga abayizi olw'ebisale by'esomero ng'era y'ensonga lwaki abataka b'e Buwagi mu Sazza ly'e Kagoma mu disitulikiti y'e Jinja bakusuubwa nga bangi n'okutuuka leero bakyakaabira enkolagana yo nabo.\nOlunaku lwe baakukyusa okujja ku Buwagi P/S abazadde baalabwako nga beekandagga nga bino byonna bikwoleka omugaso gwe walina gyebali nga n'abalala batuuka n'okukyusa abaana baabwe.\nWali omuntu akola omulimu gwe n'okwagala kwonna nga n'okwagala enkulaakulana mu kitundi kyo ku lw'essomero wabeera nga wa nkizo. Wayagalizanga buli omu okubeera mu mbeera eyeeyagaza.\nBuli kiseera, tunaakujjukiranga obulamu bwaffe olw'ebyo bye watusomesa n'okutuyigiriza naddala okubeera abakozi era ab'obuvunaanyizibwa mu bulamu bwaffe. Wadde nga wali okolera mu kyalo naye wakubirizanga bakyala banno okwekuumira ku mutindo nga banyirira era nga bayonjo okuvvuunuka enddwadde ez'enjawulo. Wadde watulekawo naffe tukusuubiza nti, leero tukola ebyo byennyini ebikuweesa ekitiibwa n'okukujjukirwako ng'omukyala eyasooka okukulembera essomero lya Gavumenti mu Ssaza Kagoma mu disitulikiti y'e Jinja.\nKu myaka 43 gye wafi irako, wali kyakulabirako gye tuli era eyeegombesa abakyala ku kyalo olw'okubeera omukozi.\nKino tekisobola kutuva ku maaso wadde mu bwongo bwaffe kuba naffe watutendeka okubeera abakozi, kye tutambulirako ng'era kye tugenda okutambulirako. Twebaza Katonda olw'obulamu bwo ne byonna bye twakufunako okuli essanyu, okutuyigiriza, okutusikiriza, okutwanjulanga mu mikwano gyo naddala mu bakozi bano nga wano naffe we twafunira emikwano emirala.\nWali kiddukiro ky'abazadde era obaddewo okuyamba abalala ng'oyita mu bintu eby'enjawulo. Bulijjo tukuteeka mu ssaala zaffe era olizibeeramu obulamu bwaffe bwonna nga tukusabira obulamu obutaggwaawo eyo gy'oli Mukama akukwatirwe ekisa. Wummula mirembe munnange bwe twasoma. Ku lwa famire y'omugenzi, nze Rebbecca Munafu, mukwano gwa famire omusawo ku ddwaaliro ekkulu e Iganga.\nEkiri emabega w'olutalo lwa Kirumira ne poliisi\nOmuwala yannimba olubuto ne mukyawa\nKatikkiro atongozza okuddaabiriza Amasiro ga Sekabaka Ssuuna e Wamala\n'Abakuuma Amasiro basasulwe'\nKabaka alagidde ku kuzzaawo Amasiro


Bukedde Online - Museveni ayatudde ebintu 4 by'amanyi ku Polof. Nsibambi n'engeri gye baasisinkanamu\nMuseveni ayatudde ebintu 4 by'amanyi ku Polof. Nsibambi n'engeri gye baasisinkanamu\nNsibambi abadde musajja akuuma ekigambo kye - Ssekandi\nEbyafaayo bya Polof. Nsibambi\nPULEZIDENTI Museveni akungubagidde Polof. Apolo Nsibambi n’agamba nti okufa kwe, kumukubye wala kubanga babadde baakoma okwogera ku ssimu wiiki ssatu eziyise.\nMuseveni ng'alamusa ku Nsibambi gye buvuddeko\nMuseveni yategeezezza nti, mukwano gwe George Nshemereirwe ye yamwanjulira Nsibambi ng'omusajja ayagala ennyo Obwakabaka era mu biseera ebyo, Ssekabaka Muteesa II yali mu buwahhanguse nga tannakisa mukono. Yagambye nti waliwo ebintu 4 by'ajjukira ku Nsibambi.\n1 Baali baakajja mu buyinza, Nsibambi n'akulemberamu abakozi b'e Makerere abaali beekalakaasa olwa ssente entono ze baali bafuna ng'ensako. N'abasisinkana ku Conference Center ne batuuka ku nzikiriziganya okwegugunga ne kukoma.\n2 Nsibambi yakulembera akakiiko akaabanja ‘EBYAFFE' Gavumenti bye yaddiza Obwakabaka era awo yamwewuunya engeri gye yali omumalirivu ng'anywerera ku nsonga.\n3 Nsibambi yakwanaganya abayivu b'e Makerere ne Gavumenti ya bannansiko era yabayamba nnyo okuleeta emirembe mu ggwanga.\n4 Museveni yagambye nti Nsibambi abadde musajja ayagala ennyo eddiini ye era Namirembe bwe yali mu ‘Tegula Pulojekiti', yamusendasenda naye n'agyegattako n'abaako kye yatoola ku nkulaakulana y'Ekkanisa.\nYagambye nti, Nsibambi atadde ettoffaali ddene nnyo ku nkulaakulana y'eggwanga lino era Uganda efiiriddwa omuntu ow'omugaso ennyo.\nMuseveni, yakyadde mu maka ga Nsibambi agasangibwa ku kyalo Bulange ‘A' mu muluka gw'e Lungujja mu mu Munisipaali y'e Lubaga ku Lwokusatu ng'ali ne mukyala we Janet Museveni.\nMuseveni yatenderezza Nsibambi okuba omukakkamu, omukozi ayagala ennyo, amaka ge n'eggwanga lye. Bino yabyogedde eri abakungubazi abaabadde mu maka ga Nsibambi.\nYasoose kwogera ne famire munda mu nnyumba n'agiwa amabugo n'oluvannyuma n'afuluma ebweru okwogerako eri abakungubazi.\nMUSEVENI ASISINKANA NSIBAMBI\nYagambye nti, yasisinakana Nsibambi mu 1969 ku yunivasite e Makerere nga ye asoma mu yunivasite e Dar-el-Salam nga bw'ajja mu Uganda, asula mu kisulo kye kimu naye. Yagambye nti, waaliwo ebisulo bibiri, New Hall ne North Court nga Nsibambi asula ku kimu kw'ebyo.\nYategeezezza abakungubazi nti,\nAbeebitiibwa bye bagambye\nNelson Kawalya yatuuse ku saawa 2:00 ez'oku makya n'abuuza ku Nnamwandu era yagambye nti asaaliddwa nnyo okufiirwa mukwano gwe nfa nfe kubanga emabegako abadde mulwadde naye omugenzi yagenda mu ddwaaliro n'amulabako kyokka nga naye mugonvu\nKawalya yayongeddeko nti, kimwewuunyisizza nnyo kubanga ku Ssande yajja n'akyalirako omugenzi nga mulamu bulungi. Omugenzi tubadde tusaba naye mu Kkanisa e Namirembe ate abadde musajja ateegulumiza wadde abadde muyivu ate ng'ali mu kifo ekinene naye nga teyeegulumiza ate nga mukakkamu ng'ayagala nnyo eddiini n'Ekkanisa.\nErias Lukwago Loodi Meeya wa Kampala yatuuse saawa 5:15 ez'oku makya yagambye nti, ye talyelabira mugenzi bwe baali mu Palamenti nga baagala okuyiisa etteeka nti, baggyewo okulonda mu Kampala nga November 3, 2010 n'agamba nti, nedda mu Kampala walina okubaawo okulonda.\nLukwago era yagambye nti abadde musajja ayagala Obwakabaka n'ensoga za Buganda era yalwanirira nnyo enkola ya Federo wadde nga mukama amuggye mu bulamu nga tetunnalaba bibala bya Federo naye yagirwanirira. Abadde musajja wa nsa era nga ne by'ayogera bya nsa ate abadde musajja mugezi ate omwetoowaze.\nbwe yamala okusoma, yatandika okukola mu ofiisi ya Pulezidenti okutuusa Iddi Amini lwe yatwala obukulembeze ne beesogga ensiko okumala emyaka 16.\nOmukwano gwabwe baagutwala mu maaso ne basisinkana nga mu nkiiko z'abazadde ku ssomero lya Kampala Parentes gye baali basomeseza abaana baabwe.\nMuseveni era yasiimye Nnamwandu Esther Nsibambi olw'okwagala n'okukuuma omugenzi n'atamulekerera mu kiseera ekizibu mw'abeeredde omulwadde.\nPolof. Apolo Nsibambi\nAba rugby bafiirawo ku Olympics\nTetujja kukomya kwogera ku nsonga za ggwanga - Fr. Musaala\nLt. Col. Edith Nakalema alaze ebitongole bya Gavumenti ebisinze okubaamu obuli bw'enguzi


Bukedde Online - Ani yeekomya ssente z'abavubuka, Gavumenti ze yaweereza e Wakiso?\nAni yeekomya ssente z'abavubuka, Gavumenti ze yaweereza e Wakiso?\nBaabano ba ssentebe abalya ekisanja ne pulezidenti Museveni\nAmakubo 8 Allah g'alagira okuyitamu okufun...\nGAVUMENTI yaweereza akawumbi ka ssente e Wakiso okukawola abavubuka b’eggye mu bwavu emyezi ebiri egiyise.\nWabula ssente zino ziyombya abavubuka kubanga bangi tebaazifunako. Kalondoozi wa Bukedde alaze emivuyo egiri mu kugaba ssente zino e Wakiso.\nOLUTALO lubaluseewo mu disitulikiti y’e Wakiso nga luva ku ssente z’abavubuka. Gavumenti yawa disitulikiti eno, akawumbi ka ssente (obukadde 1,000) kyokka abavubuka bagamba nti abaazifunyeeko baasoose kusasula nguzi, ezimu zibuziddwaawo n’endala ne ziweebwa abatalina kuzifuna.\nOkumanya ensonga zikutte wansi ne waggulu, ofiisi ya Auditor General (omubalirizi omukulu owa Gavumenti) wiiki eno yasindise ttiimu okubuuliriza ku ssente zino.\nEnsonda mu ofiisi eno zantegeezezza nti mu bbanga eritali ly’ewala, waliwo abakungu e Wakiso abajja okubuuzibwa olw’emivuyo egiri mu ssente zino.\nKalunsambulira yatandika nga September 8, 2014, Pulezidenti bwe yagenda ku disitulikiti e Wakiso okutongoza ssente z’abavubuka.\nKyokka nga tannazitongoza, abavubuka abamu baakimutegeeza nti tebannafuna ku ssente zino, ekyamunyiiza ennyo n’ava ku mukolo n’alagira abakungu ba disitulikiti okwetereeza, alikomawo okuzitongoza.\nGuno gwe mukolo Pulezidenti gw’asoose okubaako n’agusazaamu mu myaka 28 gy’amaze mu buyinza!\nKigambibwa nti abavubuka ab'olubatu abaafuna ku ssente zino baazifuna mu kiro ekyakeesa olwa September 8, abalala baafuna obubaka ku masimu gaabwe nti ssente zituuse ku akawunti zaabwe ku lunaku lwennyini Pulezidenti lwe yali azitongoza.\nDisitulikiti y'e Wakiso erimu amagombolola 23 n’emiruka egisoba mu 100.Akulira abakozi e Wakiso, Kigenyi Naluwayiro agamba nti ebibiina by’abavubuka 500 bye byawaayo okusaba okufuna ku ssente zino, nti kyokka 100 byokka bye byayitamu ne bifuna ssente zino.\nAgamba nti ekibiina ekyasembayo okufuna ssente entono bwali obukadde 10, ekyasinga okufuna ennyingi bwali obukadde 12.\nKyokka bwe kiba nti waliwo ebibiina ebyafuna obukadde 12, kisoboka kitya okuba ng’ebibiina byonna 100 byafuna ssente ezitakka wansi wa bukadde 10 nga zaali akawumbi kamu kokka?\nAbavubuka okuva mu bitundu eby’enjawulo mu Wakiso balumiriza abavunaanyizibwa ku ssente zino okuzeegabira mu ng'eri ey’olukwesikwesi bo ne basigala nga banjala ngalo.\nYusufu Mugagga akulira Youth Development Club e Kyebando agamba nti ssente zino zaagabwa naye tezaagabwa mu makubo malambulukufu. Agamba nti ebibiina ebyasunsulwamu mu disitulikiti yonna byali 120 wabula batono nnyo abaasobola okufuna ku ssente z'abavubuka.\nPulezidenti lwe yagenda e Wakiso mu September okutongoza ssente z’abavubuka.\n“Nnakola okunoonyereza ku bibiina ebyafuna ku ssente zino, naye bangi be baateekayo ng’abakulira ebibiina baali bapange bubanzi, nga basooka kukola ddiiru n’oyo awaayo erinnya lyo ne mugabana ssente,” bwe yagambye.\nAyongerako: Waliwo ebibiina ebyafuna 7,000,000/- naye nga ku zino ekibiina kitwalako obukadde mukaaga, enjawulo n’edda ew’akulira eby’ekulaakulana mu kitundu! Wano e Kyebando waliwo n’omukyala eyateekayo bawala be n’omulala ow’ekyalo omu era ssente olwaziggyayo (obukadde 8)yazikolamu bibye!\nWano mu Kyebando, buli kibiina ekyafuna ku ssente abakulira eby’enkulaakulana (CDO) baabirinamu omukono.\nAli Matovu, omutuuze mu Wakiso Town Council ali mu myaka 55, kyokka y’omu ku baalidde ku ssente z’abavubuka. Ekyebuuzibwa nti obukadde 8 yazifunye atya atali muvubuka?\nAbavubuka ba Kabowa Craft Workers abakola ebintu eby’enjawulo omuli engatto, ensawo n’ebirala be bandifunye ku ssente zino.\nEBISAANYIZO BYA SSENTE ZINO\n1. Okwekolamu ekibiina. Kirina kubaamu bammemba 10-15 ng’abasinga bawala.\n2.Ekibiina kirina okukakasibwa olukiiko lw’ekyalo.\n3. Okufuna ‘Proposal forms’ n'okuzijjuzaamu nga ziva mu minisitule y’ekikula ky’abantu.\n4. Okuba ne ‘Business Plan’ erambika obulungi bizinensi yammnwe by’ekola.\n5. Mulina okuba ne akawunti y'ekibiina.\n‘Abakaayanira ssente tebaalina bisaanyizo’\nRonald Lukwago, Ssentebe wa Twekembe Youth Group e Buloba, agamba nti mu muluka gwabwe waavaayo ebibiina 11 ebyatuukiriza ebisaanyizo bya ssente z’abavubuka wabula tebaalaba yadde omunwe gw’ennusu!\n“Okumanya ssente zino baali baazeegabira dda, nnalabako ebibiina bina okuva e Kyebando ebyazifunako, abalala sikakasa nti ssente baazifuna,” Lukwago bw’agamba.\nAgamba: Ba CDO baatuyitanga ne tugenda mu misomo era buli muvubuka eyakola ekibiina yagenda mu musono guno okusobola okubangulwa mu nkozesa ya ssente, wabula twatuuka ku lunaku olusembayo nga tewali kye tulabye ku ssente ze baali batusomesa okukozesa.\nOkumanya buli kimu baali bakipanze nga ffe tuzze kunyumisa mukolo, twali tutudde mu ttundubaali ne batandika okuyitayo abavubuka, be bambazza yunifoomu ne babalagayo nti bamu ku baafuna ssente!\nMu muluka gw’e Buloba, kisoboka kitya abavubuka 150 abaasaba ku ssente zino okuba nga tewali yafuna?\nAlan Amanya ow’e Wakiso mu Town Council alina akaduuka ke ke yali ayagala okwongeramu. “Ssente z'abavubuka mpulira mpulire.\nAbavubuka mu kitundu bakukkuluma nti ssente zino zaafunibwako abo abaganzi eri abakulembeze ku disitulikiti era sirina kibiina kye ndimu kuba n'abavubuka bennyini baabanga banoonya banywanyi baabwe nga be bawandiika.\nAbavubuka abaafuna ku ssente zino bangi baazigabana na mikwano gyabwe sso si kuziganyulwamu.\nZaalimu n'okusosola okusinziira ku ndowooza y’ebyobufuzi, nga bwe baziwa owa DP aziwa banne b’amanyi nti ba kibiina kye n'ab'e NRM y’enkola eyagobererwa,” bwe yagambye.\nBASSENTEBE B'ABAVUBUKA BEERWANYEEKO\nHassan Ssebulime, Kansala w'abavubuka ku Disitulikiti e Wakiso yang’ambye: Twafuna akawumbi ka ssente wabula obukadde 200 bwagenda mu misoso egy’enjawulo okwali okusomesa abavubuka mu bitundu, okwokesa mu mpapula okwali pulaani za bizinensi , entambula okutuuka mu bitundu n’ebirala.\n“Ssente zino twazigaba okusinziira ku ggombolola esingamu abavubuka abangi ate nga n'obwetaavu bwazo babulaze bulungi.\nAbavubuka abasinga obungi tebaazifunako kubanga zaali ntono ate nga bangi. Bangi ku bano abakukkuluma baali tebalina bisaanyizo bya ssente zino.\nAbavubuka abasinga ekyabayombeseza mu maaso ga Pulezidenti, baali balowooza nti agenda kukola nga bwe yakola e Busoga, ajje n’ekisawo kya ssente abagabire,” bwe yagambye.\nHassan Senyonga agamba: Mu ggombolola y’e Nsangi gye nkulembera abavubuka beekolamu ebibiina okuva mu miruka egy’enjawulo ne baweza ebibiina 148 wabula bwe twasunsulamu twasigaza ebibiina 26 byokka.\nKu disitulikiti e Wakiso nabo baasunsulamu ne basigazaako ebibiina 5 byokka, 21 ne bisuulibwa.\nEbibiina ebyalondebwako byafuna 41,924500/= awamu, ku bano kwaliko Twekembe Kitemu Central Development Association obukadde 6, Focus Youth obukadde 9, Muzinda Youth Development Association obukadde 8, Buwaali Youth Group 8,124,500/= ne Kyengera Beauty Standard Salon 10,800,000/-.\nSsente zino zaaleetebwa kuyamba bavubuka aba wansi abaagala okusitula obulamu bwabwe nga bayita mu kwegatta naye ekizibu ekiri ku ssente zino emitendera mwe bayita okuzifuna girimu Oluzungu lungi.\nBangi abaazifuna baafuna abantu ne babayamba okujjuza foomu n'okubakolera embalirira ennungi, singa si bwe kyali tewaaliwo n'omu yaalifunye ku ssente zino.”\nSempasa Muwada, akiikirira abavubuka ku Wakiso Town Council agamba: Mu kitundu kye ntwala nnafuna ebibiina 101 nga buli kibiina kirimu abavubuka abali wakati wa 10-15 abaali bakkirizibwa mu mateeka.\nAbavubuka bano baakakasibwanga bukiiko bwa LC 1 ku byalo, ne biweebwa ffoomu. Bangi bajjuza ne bagwa.\nAte siraba kikaayanya bantu, ssente zino zibawoleddwa buwolebwa, baakuzizzaayo oluvannyuma lw’omwaka ogusooka nga temuli magoba, omwaka oguddako ozongeramu ebitundu 5% kino kitegeeza nti buli bukadde busatu oyongeramu emitwalo 35.\nBano be baafuna ssente mu Wakiso Town Council\n1.Kisimbiri Welders, obukadde 10.\n2. Kona Katalungi e Kavumba obukadde 5.\n3. Mpunga Poultry obukadde 5.\n4. Mpunga Carpentry obukadde 8.6.\n5. Kasengejje Air Dressing obukadde 5.\n6. Najeera Leather Works obukadde 7.\nWiiki ejja tujja kukulaga olukalala lwonna olw’abagambibwa okufuna ku ssente zino.\nAni yeekomya ssente z’abavubuka, Gavumenti ze yaweereza e Wakiso?\nBeekalakaasizza mu Kampala\nOmupakasi asse Nnamukadde w'emyaka 89 lwa ttaka!\nOmusuubuzi bamusse n'abakozi be 2 ne bamulesa abaana abato


Bukedde Online - NRM eraze obuwanguzi bw’etuuseeko mu myaka esatu\nNRM eraze obuwanguzi bw’etuuseeko mu myaka esatu\nEnnyumba Bugingo gye yazimbidde Omugole Suzan...\nEyali minisita afudde butwa\nEKIBIINA kya NRM kiraze obuwanguzi bwe kituseeko mu myaka esatu mwe basoboledde okutuukiriza ebitundu 62 ku buli 100 ku bintu bye baasuubiza mu manifesito ya 2016-2021.\nKatikkiro wa Uganda, Dr. Ruhakana Rugunda yasinzidde ku Media Centre ng’atongoza wiiki ya Manifesito ya NRM eyatandise nga May 9, okutuuka nga May 23 ng’egenda kutambulira wansi w’omulamwa ogugamba nti; ‘okutuusa Uganda ku nkulaakulana nga bayita mu kutondawo emirimu n’enkulaakulana eyaawamu’.\nEnkya ku Ssande nga May 12, lwe gigenda okuwera emyaka esatu bukya Pulezidenti Museveni n’ekibiina kya NRM balayira kuddamu kukulembera eggwanga. Kyaddirira okuwangula okulonda okwaliwo nga February 18, 2016.\nRugunda yategeezezza nti Gavumenti etambulira ku mulamwa omutuufu kuba esobodde okutuukiriza ebintu ebisinga bye yasuubiza Bannayuganda.\n“Mu kiseera kino eky’emyaka esatu tusobodde okutuukiriza bye twasuubiza ebiwera ebitundu 62 ku buli 100 nga n’ebisigadde bijja kukolwako mu myaka ebiri egisigaddeyo,” Rugunda bwe yagambye.\nOkutandika ne Mmande minisitule n’ebitongole bya Gavumenti bijja kuba bibuulira eggwanga emirimu gye bakoze, okusoomoozebwa kwe basanze n’amakubo ge bataddewo okubivvuunuka.\nObumu ku buwanguzi obutuukiddwaako mulimu; okutongoza ebbibiro ly’amasannyalaze erye Isimba, okuzzaawo eggaali y’omukka, eddwaaliro ery’omulembe erijjanjaba endwadde z’abakazi, olutindo lw’okumugga Kiyira e Jinja n’oluguudo lwa Entebbe Express Highway.\nEbirala mulimu okuzimba amakolero era pulezidenti Museveni abadde alabibwa mu myezi egiyise ng’atongoza amakolero.\nAmakolero gano gawadde Bannayuganda emirimu, gasasula emisolo n’ebintu bye gakozesa bikolebwa wano mu ggwanga.\nMu byenjigiriza Gavumenti eyongedde okuzimba amasomero ga siniya mu buli ggombolola.\nEbyobulimi bifiiriddwaako kuba kimanyiddwa nti bye biwaniridde ebyenfuna by’eggwanga.\nAbalimi baweereddwa eddagala ly’okufuuyira ebiwuka, ensigo, ebisolo n’okubaweereza abalimisa.\nEnkola ya Bonnabagaggawale eya Operation Wealth Creation esobodde okugabira abantu ensigo za Cocoa, Citrus, amajaani, emiyembe, emicungwa ne apples.\n“Kino kiyambye okwongera ku bungi bw’emmwaanyi kuba ensawo ezitundibwa ebweru w’eggwanga zeeyongedde okuva ku bukadde obusatu n’ekitundu okutuuka ku bukadde obuna n’emitwalo 10. Eggwanga liyingiza obukadde bwa ddoola 490 okuva mu mmwaanyi,” Rugunda bwe yategeezezza.\nKyokka okusoomooza okunene okukyaliwo bwe buzibu bwe basanga okufuna ettaka ly’okukolerako emirimu egyenjawulo.\nOkuliyirira abantu kwa bbeeyi era olumu kireetedde pulojekiti nnyingi okwesiba.\nRugunda yayogedde ku kizibu ky’enguzi, n’alaga kaweefube ayongeddwaamu ekitongole ekikulemberwa Lt. Col. Edith Nakalema kye yagambye nti kikoze omulimu mulungi.\nEKIBIINA kya NRM kiraze\nobuwanguzi bwe kituseeko mu\nmyaka esatu mwe basoboledde\nokutuukiriza ebitundu 62 ku buli\n100 ku bintu bye baasuubiza mu\nmanifesito ya 2016-2021.\nKatikkiro wa Uganda, Dr. Ruhakana\nRugunda yasinzidde ku\nMedia Centre ng’atongoza wiiki\nya Manifesito ya NRM eyatandise\nnga May 9, okutuuka nga May\n23 ng’egenda kutambulira wansi\nw’omulamwa ogugamba nti; ‘okutuusa\nUganda ku nkulaakulana\nnga bayita mu kutondawo emirimu\nEnkya ku Ssande nga May 12,\nlwe gigenda okuwera emyaka\nesatu bukya Pulezidenti Museveni\nn’ekibiina kya NRM balayira kuddamu\nKyaddirira okuwangula okulonda\nokwaliwo nga February 18,\n2016. Rugunda yategeezezza nti\nGavumenti etambulira ku mulamwa\nomutuufu kuba esobodde\nokutuukiriza ebintu ebisinga bye\n“Mu kiseera kino eky’emyaka\nesatu tusobodde okutuukiriza\nbye twasuubiza ebiwera ebitundu\n62 ku buli 100 nga n’ebisigadde\nbijja kukolwako mu myaka ebiri\negisigaddeyo,” Rugunda bwe\nOkutandika ne Mmande minisitule\nn’ebitongole bya Gavumenti\nbijja kuba bibuulira eggwanga\nemirimu gye bakoze, okusoomoozebwa\nkwe basanze n’amakubo\nge bataddewo okubivvuunuka.\nObumu ku buwanguzi obutuukiddwaako\nerye Isimba, okuzzaawo\neggaali y’omukka, eddwaaliro\nendwadde z’abakazi, olutindo\nlw’okumugga Kiyira e Jinja\nn’oluguudo lwa Entebbe Express\nEbirala mulimu okuzimba amakolero\nera pulezidenti Museveni\nabadde alabibwa mu myezi egiyise\nAmakolero gano gawadde\nBannayuganda emirimu, gasasula\nemisolo n’ebintu bye gakozesa\nbikolebwa wano mu ggwanga.\nMu byenjigiriza Gavumenti\neyongedde okuzimba amasomero\nga siniya mu buli ggombolola.\nEbyobulimi bifiiriddwaako kuba\nkimanyiddwa nti bye biwaniridde\nAbalimi baweereddwa eddagala\nly’okufuuyira ebiwuka, ensigo,\nebisolo n’okubaweereza abalimisa.\nEnkola ya Bonnabagaggawale\neya Operation Wealth Creation\nesobodde okugabira abantu\nensigo za Cocoa, Citrus, amajaani,\nemiyembe, emicungwa ne apples.\n“Kino kiyambye okwongera\nku bungi bw’emmwaanyi kuba\nensawo ezitundibwa ebweru\nw’eggwanga zeeyongedde okuva\nku bukadde obusatu n’ekitundu\nokutuuka ku bukadde obuna\nn’emitwalo 10. Eggwanga liyingiza\nobukadde bwa ddoola 490 okuva\nmu mmwaanyi,” Rugunda bwe\nKyokka okusoomooza okunene\nokukyaliwo bwe buzibu\nbwe basanga okufuna ettaka\nly’okukolerako emirimu egyenjawulo.\nOkuliyirira abantu kwa bbeeyi\nera olumu kireetedde pulojekiti\nnnyingi okwesiba. Rugunda\nyayogedde ku kizibu ky’enguzi,\nn’alaga kaweefube ayongeddwaamu\nkye yagambye nti kikoze omulimu


Bukedde Online - Akatale; ke kafuga obulimi n’obulunzi\nAKATALE kimu ku bisinga okutawaanya abalimi abamu ne batuuka n’okuviira ddala mu bulimi olw’ebintu bye bakungudde okubulwa akatale.\nKituzi ne banne nga basunsula kamulali\nAte abamu abakafunye ne bafuna bbeeyi ya wansi bamaliriza n’ekigambo kimu ‘okulima temuli ssente!’\nEmboozi ey’ekika kino, Daniel Kituzi, omulimi wa Kaamulali, Muwogo ne Lumonde e Ggombe-Ssanga n’e Kaabunyata mu Nakaseke gye yasooka okugoba n’asalira akatale amagezi n’afuna akamumala olumu akamulema n’okumatiza.\nEkikolo kya Kamulali ekikuze\n“Omulimi yenna ayagala okufuna mu bulimi, alina okukola okunoonyereza okumala ku by’ayagala okuyingiramu omuli ebyetaagisa okulima, ekika ekisinga obulungi, bino asobola okubitegeera ng’akyalira ku balimi abalala alabe bwe bakola n’okusingira ddala akatale kuba by’olimye bwe bituuka nga tomanyi w’ogenda kubitunda kiyinza okuvaako okufiirwa ssente zonna z’otaddemu”, Kituzi bw’agamba.\nOno ayongerako nti, abantu okuyingira obulimi nga tebasoose kumanya katale gye bagenda kutunda gye kali, kye kimu ku bisinze okuvaako ababuyingira okubuddukamu amangu nga balowooza nti obulimi n’obulunzi tebifuna sso nga gumu ku mirimu egisinga okuvaamu ssente ssinga weetegeka bulungi.\nOkutandika Kituzi annyonnyola nti yatandika okulima emyaka nga 10 egiyise nga yatandika ne muganda we e Kayunga nga balunda mbizzi, ye yassaamu ssente olwo ate muganda we n’akola ogw’okuzirabirira.\n“Wabula muganda wange saamanya nti ye eby’okulunda si bye yaliko kuba waayita ebbanga ttono n’afuna mmotoka olwo ensolo ezaaliwo n’azireka awo nagenda okutuukayo nga zonna zikozze era abaguzi mu kuzigula ne badondola nze ne badda ne mu kati ne beewogoma!\nNaye ate kino nafunamu kyakuyiga kuba kyandaga nti bw’obeera oyagala okufuna mu bulimi n’obulunzi olina okwekwatiramu”, Kituzi bwe yannyonnyodde.\nMu 2001, nalina ettaka e Ssanga- Ggombe, ne nsalawo okutandika okusaawa olwo ne ntandika n’ebirime nga wootameroni, ennyaanya n’ebirala.\nMu kiseera kino nali nkola ne mukyala wange nga twafuna ne weema olumu nga tusula ku ffaamu.\n“Natandika sisoose kunoonyereza ku bikwata ku wootameroni, era zino sijja kukulimba nti nafunamu wabula okunsala. Saawummula, ate wano nawo nayigawo kubanga nakimanya nti omuntu asaana kusooka kumanya katale, kino kye nakola nga ntandika kaamulali era saakuba bbali,” Kituzi bw’agamba.\nBwe ntandika okulima kaamulali nakwata kaamulali ne mussa mu bbaasa ne ntandika okulumba amakolero g’amakerenda nga mbalaga kaamulali gwe nnina okutuusa lwe nafuna abamugula era nga nali mwetegefu n’okulumba Gen. Kale Kayihura kuba mmanyi poliisi emwetaaga okukola ttiyagaasi!\nKamulali ekika kya Bird Eye kya ttunzi nnyo\nAnnyumya nti; Nga nkyali mu mbeera eyo, nafuna mikwano gyange okuva mu Buwalabu abantegeeza nti beetaaga kaamulali ewaabwe ne bangamba nti bo basinga kwagala kika kya ‘Bird Eye’ gwe neenyumirizaamu.\nOkusookera ddala nanoonyereza biki ebikolebwa mu ‘Bad eye’ n’akatale akalungi we nsobola okukafuna kuba ‘Bird Eye’ akolebwamu amakerenda, obuganga bw’amasasi, omukka ogubalagala n’ebirala ne nkakasa nti akatale weekali mu bungi ate obudde bwonna.\nMu 2015 natandika okulima ekika kya ‘Bird Eye’ mu sizoni esooka natandika ne yiika ssatu. Ssente ze nafunamu sizoni esooka zampaliriza okugaziya kuba buli yiika nafunamu obukadde buna buli sizoni ekitegeeza nti nafuna obukadde 12 sizoni emu era omwaka gwagenda okuggwaako nali nnina yiika za kaamulali 14 ate nga kiyinza okukutwalako 500,000/- okulabirira buli yiika wabula mu kiseera kino nnina yiika mwenda.\nBw’obeera otandika butandisi mu beedi amalamu emyezi ebiri ate bw’omusimbuliza atwala emyezi ebiri n’ekitundu okutandika okubala.\nWabula ebikulu buli luvannyuma lwa myezi esatu onoga ekitegeeza nti obeera ne sizoni ssatu.\nKino kitegeeza nti buli yiika empa obukadde 12 omwaka olwo zonna ze nnina ne zimpa obukadde 108, kuno bwe nzigyako ze nsaasaanya ku bakozi, okulongoosa ennimiro n’eddagala nsobola okusigaza obukadde nga 70 omwaka mu kaamulali yekka.\nEnnimiro ya kaamulali olina okugikuuma nga nnyonjo ddala kuba n’agudde wansi alondebwawo.\nOkukuuma omutindo, kaamulali tanogerwa mu kintu kinene ekirwawo okujjula kuba we kijjulira abeera ababuse ekikendeeza okufuna ayitira mu mutindo ogusooka ate bw’akka mu gwokubiri ne ssente z’otunda zikendeera.\nN’olwaniko kw’omukaliza lulina kubeera mu nnimiro nga bwe kibeera kiseera kya musana emisana ebiri gyokka gikumala okukaza kaamulali ono.\nMu kiseera ky’enkuba mwanika mu ‘Sola dryer’ era nga nazo ziri ku nnimiro okukakasa nti omutindo ngukuuma nga guli wagguli.\nOluvannyuma lwa kaamulali okukala tumusunsula ne tumuggyamu emitendera ebiri ng’ogusooka kkiro egula wakati 10,000/- ne 15,000/- ate egwokubiri 5,000/-.\nNnina abakozi munaana kyokka abana babeererawo ddala ku ffaamu. Bano mbasasula okusinziira ku kye bakoze kyokka bano buli omu asobola okuntwalako okusoba mu 500,000/- buli mwaka.\nMu kiseera ky’okunoga abakozi mbeera na bangi ddala omubeera n’abayizi kuba emirundi egisinga tunoga mu luwummula nga buli kikopo tukisasula 200/-.\nBw’amala okukala era addamu okulondebwa ng’abalonda tubasasula, buli nsawo gye balonda ya 10,000/-.\nEnnimiro ya Kaamulali\nKaamulali musimba mu mabanga ga ffuuti bbiri n’ekitundu ku bbiri n’ekitundu kuba agaziwa. Okugaziwa kuno kuyambako okukuuma ennimiro nga temeraamu muddo.\nEnnimiro nkakasa nti teriimu muddo ekiseera kyonna kuba omuddo gumulemesa okukula obulungi ate bw’atuuka okukungulwa n’agudde wansi tumulondawo nga bw’olaba ku mmwaanyi.\nNkozesa eddagala lya ‘Super grow’ okugonza ettaka, emirandira gya kaamulali ne gitambula bulungi okulya ekiriisa ekiri mu ttaka.\nMu biseera by’omusana nfuuyira buli wiiki ate mu nkuba buli luvannyuma lwa wiiki bbiri nga yiika ekwetaagisa liita emu yokka okufuuyira ebikolo bya kaamulali 6000 ebigendamu.\nEkirungi ku kaamulali, teyeetaaga kufuuyira ate ng’eddagala lyonna lya butwa erikosa n’obutonde ekitegeeza nti okulima kaamulali kikendeeza eddagala erigenda mu butonde.\nMu ngeri y’emu mu nnimiro endala eza lumonde nfuba okusimbamu emiti omuli Emisizi n’emirala emizungu egivunda ebikoola egitali payini ne kalittunsi nga kino nakyo kiyamba okukuuma obutonde.\nNfubye okusomesa abantu b’ekitundu n’okutondawo enkwatagana n’abalimi okwetooloola eggwanga era mu kiseera kino nnina abalimi abasukka mu 50 be nkolagana nabo ate nga n’emirimu abantu bafuna, n’abalimi ne beefunira ssente nga balimira ku katale akataliiko kubuusabuusa.\nNjagala okuzimbawo ekifo eky’enjawulo awansunsulirwa kaamulali okwongera ku mutindo n’obuyonjo bw’omulimu kuba abaguzi batunuulira nnyo omutindo.\nNgala okwongera ku bungi bw’abalimi okusobola okufuna obungi obumala olwo tutandikewo ekyuuma ekifulumya ebintu eby’enjawulo okuva mu kaamulali tusobole okufunamu okusinga okumutunda nga mulamba.\nKituzi buli ekikwata ku faamu ye ekiwaandiika\nBuli kimu kye nkola ku ffaamu yange nkiwandiika mu kitabo nga kino kinnyamba okumanya ffaamu w’etuuse naddala mu nnyingiza.\nAbantu bonna be nnyingiza mu kulima kaamulali nabawandiika nga kino kinnyamba okubakwataganya ssinga mbeera ne wooda ennene nga nnina okunoonya abalimi abalala okuneegattako.


Ebyobulamu | Dembe FM 90.4\nMinisitule eyongedde ku bifo omugemerwa e Mukono ne Wakiso\nBya Ivan Ssenabulya Minisitule yebyobulamu eriko ebifo ebiralal, byetaddewo mu disitulikiti ye Mukono ne Wakiso, abantu webayinza okwanguyirwa okugemebwa ssenyiga omukambwe. Ebifo ebiwera 35 byebitereddwawo e Wakiso okuli; Bulondo Health Centre 111, Buwambo HC IV, Community Health Plan Uganda, Saidina Abubaker Islamic Hospital, Kisubu Hospital […]\nUganda efunye abalwadde ba COVID-19 abappya 105\nBya Ritah Kemigisa Minisitule yebyobulamu ekakaksizza abalwadde ba ssenyiga omukambwe, abapya 105 nga guno gwemuwendo ogukyasinze okubeera waggulu okuva omuyaga ogwokubiri ogwa COVID-19 gulangirirwa. Emiwendo gino gyavudde mu kubera okwakolebwa nga 13 nenkeera waalwo nga 14 May 2021. Bano bavudde mu bitundu okuli disitulikiti ye […]\nAmawanga 11 gaweddemu omusujja gwensiri\nBya Ivan Ssenabulya Ekitongole kyebyobulamu munsi yonna, World Health Organization baliko amawanga 11 gebalanagirirdde nti batuuse ku buwnaguzi, nga balinnye omusujja gwensiri ku nfeete. WHO yalangiridde Algeria, Argentina, Armenia, El Salvador, Kyrgyzstan, Morocco, Paraguay, Sri Lanka, Turkmenistan, United Arab Emirates ne Uzbekistan. Amawanga gano bagambye […]\nGavumenti ekiriza ebitongole okuleeta eddagale erigema COVID-19\nBya Ritah Kemigisa Minisitule yebyobulamu etegezezza nti egenda kutandika okukiriza ebitongole abayingiza mu gwanga, eddagala erigema ssenyiga omukambwe COVID-19 okugema abakozi baabwe. Bweyabadde anyonyola ku ntekateeka yokugema bwetamabula, minisita webyobulamu Dr Jane Ruth Aceng yagambye nti okusalwo bwebati kidirirdde okusaba okwenjawulo okubadde kujja gyebali ku […]\nObulwaliro 73 bugaddwa e Masaka\nBya Malikh Fahad Ekitongole kye ddagala mu gwanga, National Drug Authority baliko obulwaliro 73 bwebagadde e Masaka nga babadde bakola nga tebalina layisinsi. Kino kidirirdde ekikwekweto ekikoleddwa mu disitulikiti ezikola obwagagavu bwe Msaaka okubadde Kalungu, Masaka, Sembabule, Bukomansimbi ne Kyotera. Ku bulwaliro obutonotono 207, bwebalambudde […]\nBannakayewa banenyezza gavumenti ku by’okusala embalirira y’ebyobulamu\nBya Julier Nalwoga Abalwanirizi be ddembe lyobuntu, nga bali wamu nabasawo wansi wkeibiina Human Rights Awareness and promotion Forum bambalidde gavumenti ku ntekateeka gyerina, okusala ku mbalirirra yebyobulamu eyomwaka gwebyenfuna 2021/22. Mu mbalirirra etanabeera yankomeredde, giyite Budget Framework Paper, embalirirra ya minisitule yebyobulamu baakujisalako obuwumbi […]\nSsente z’eddagala teziriiwo\nBya Ndhaye Moses Minisitule yebyobulamu egamba nti wadde olukiiko lwaba minisita lwayisizza ekitees, okugula ddagala erigema ssenyiga omukambwe COVID-19, bakyalina amakubo agenjawulo gebalina okuyitamu okufuna ssente ezetagisa obukadde $ 164 okusubola okutuusa eddagala mu gwanga. Wiiki ewedde gavumenti yalangiridde nti eddagala erigema COVID-19 lyakutuuka mu […]\nMinisitule ereese ambuleensi z’okumazzi\nBya Ritah Kemigisa Gavumenti eriko ambulance zokumazzi ezomulembe zeyanjudde, ezireteddwa okwongera okulongoosa ebyobujanjabi ku mazzi. Zino zigenda kutekebwa mu district zomu bizinga okuli Kalangala ne Buvuma. Okusinziira ku muwandiisi owenkalakkalira Dr. Diana Atwine, ambulance zino zakuyamba ba nakabutuzi ababadde bakonkomalira mu bzinga e Kalangala ne […]\nOmusujja gw’ensiri gweyongedde\nBya Moses Ndaye, Minisitule ye byobulamu egamba nti omusujja gwensiri gweyongedde nyo mu bitundu okuli Karamojja, West –Nile ne Busoga Abantu abasoba mu kasanvu bebafa buli mwaka mu ggwanga lino olwomusujja gw’ensiri. Akwasaganya ebyomusujja gwensiri mu minisitule eno Dr. Jimmy Opigo, agamba nti e Karamoja […]\nRDC alabudde amadiini agawakanya okugema\nBya Ivan Ssenabulya Buli kimu kijiddwako engalo, okutandika okugema abaana okwekikungo, ebirwadde okuli polio, Olukusense ne Rubella. Mu ntekateeka eno gavumenti erubiridde abaana obukadde 18 nga 43% ku bantu abali mu gwanga, okuva olunnaku lwenkya nga 16 okutukira ddala ku lunnaku lwa Sunda ngennakuz omwezi […]


BISOME MU Afrikaans Albanian Amharic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Luswayiri Luswayiri (Congo) Luwalabu Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Waray-Waray Xhosa Yoruba Zulu\nOMUTWE OGULI KUNGULU | ENGERI GY’OYINZA OKWEMANYIIZA OKUKOLA EBINTU EBIKUGANYULA\n1 Tosuubira Bitasoboka\nOyinza okulowooza nti enkyukakyuka zonna ze weetaaga okukola osobola okuzikola omulundi gumu. Oyinza okugamba nti, ‘Wiiki eno ŋŋenda kulekera awo okunywa ssigala, okuvuma, okwebaka nga buyise, era ŋŋenda kutandika okukola dduyiro obutayosa, okulyanga emmere ey’omugaso eri omubiri gwange, n’okukubiranga ab’eŋŋanda zange essimu.’ Naye bw’ogezaako okutuuka ku biruubirirwa byo byonna omulundi gumu, tobaako na kimu ky’otuukako!\nAMAGEZI OKUVA MU BAYIBULI: “Abeetoowaze baba ba magezi.”—Engero 11:2.\nOmuntu omwetoowaze tasuubira bitasoboka. Amanya by’asobola okukola ne by’atasobola kukola. Mu kifo ky’okugezaako okukola enkyukakyuka zonna omulundi gumu, agenda azikola mpolampola.\nBw’ogezaako okutuuka ku biruubirirwa byo byonna omulundi gumu, tobaako na kimu ky’otuukako!\nSooka okole ku nkyukakyuka emu oba bbiri, oluvannyuma olyoke okole ku ndala. Osobola okugoberera emitendera gino wammanga:\nKola enkalala bbiri, ng’olumu luliko ebintu ebirungi by’oyagala okwemanyiiza ate ng’olulala luliko emize emibi gy’oyagala okweggyamu. Wandiika ebintu bingi nga bwe kisobola ku nkalala ezo.\nSengeka ebyo by’owandiise ku nkalala ezo, ng’okulembeza ebisinga obukulu.\nKu buli lumu ku nkalala ezo londako ekintu kimu kimu oba bibiri bibiri, ofube okubikolako. Oluvannyuma londayo ekintu ekirala kimu oba bibiri ku buli lukalala obikoleko.\nOsobola okubaako ky’okolawo okutuuka ku biruubirirwa byo mu bwangu, ng’obudde bw’obadde omala nga weenyigira mu muze omubi obukolamu ekintu ekikuganyula. Ng’ekyokulabirako, bwe kiba nti oyagala kweggyamu omuze ogw’okumalira ebiseera ebingi ku ttivi ate ng’oyagala okwemanyiiza okuwuliziganya n’abantu bo, oyinza okusalawo okukola kino: ‘Mu kifo ky’okuteekangako ttivi nga waakatuuka awaka, ekiseera ekyo kikozesenga okukubira omu ku mikwano gyo essimu oba ab’eŋŋanda zo omubuuzeeko.’\nEBYAWANDIIKIBWA EBIRALA EBISOBOLA OKUKUYAMBA\n‘Mumanye ebintu ebisinga obukulu.’—Abafiripi 1:10.\n“Enkomerero y’ekintu esinga entandikwa yaakyo.”—Omubuulizi 7:8.\nOkunywa Ssigala Katonda Akutwala Atya?


Bukedde Online - Ba Imam balabuddwaku kuwoowa abaana abatanneetuuka\nBa Imam balabuddwaku kuwoowa abaana abatanneetuuka\nAb'e Kakuuto basse omukago n'Abatanzania okwekulaakulanyaBa\nKibuuleEddwaaliro ly'e Kitanda liri ku 'ki...\nDISITULIKITI Khadi w'e Lwengo, Sheikh Ibrahim Ismael Kibuule agugumbudde ba Imam b'emizigiti egiri mu Lwengo abagufudde omuze okuwoowa n'okufumbiza abaana abatanneetuuka.\nAbalabudde okubasiba awatali kuttira muntu ku liiso kiyambeko abalala abeekwese okukikomya kuba be bavuddeko okuvumaganya eddiini n'obungi bw'abaana abawanduka mu masomero okweyongera. "Kitalo nnyo okusanga Imam omulamba nga ggwe akuliddemu emikolo gy'okuwoowa omwana ow'emyaka 14, bannange obwo bukulembeze nnabaki?!\nLwaki totemya ku b'obuyinza ne bakwata abazadde b'omwana oyo eggwanga ne litereera? Nze mu buweereza bwange ebyo sigenda ku bikkiriza era bw'oba omanyi nti olina omwana gw'oyagala okuwandula mu ssomero omufumbize ng'olulunkanira omwenge ne busukaali bikusaze," Sheikh Kibuule bwe yalabudde.\nBino yabyogedde alambika abakulu b'amatwale ne ba Imam b'e Lwengo ng'abalaga ebyo by'ateekeddwa okusookerako okukola oluvannyuma lw'okutuuzibwa ku bwa Khadhi obujjuvu wiiki ejja nga August 28. Kino kiddiridde ba Imaam babiri abaakwatibwa nga bawoowa abaana abatanneetuuka mu ggombolola y'e Lwengo nga bano bawerennemba n'emisango.\nBo Abasiraamu baamuloopedde nga bwe bakooye enkaayana z'Obusiraamu n'abasuubiza nga bwagenda okukinogera eddagala.\nLwengo, Sheikh Ibrahim Ismael Kibuule\nEbigambo by'okozesa bireeta oba okutta mmuudu\nOmukwano ogutaliimu birungo gutama\nOmusajja okwebaka ng'amaze akaboozi kiraga kumatira


Akulira ebyokwerinda e Kasese abazigu bamufumise ebiso\nYasangiddwa adda waka ne muganda we Johnson Mulumbira 37, okuliraana essundiro ly’amafuta erya Delta erisangibwa ku luguudo oluva e Kasese okudda e Fortportal.\nABANTU abatannategeerekeka bateeze GISO James Mulumbira, akulira ebyokwerinda mu ggombolola y’e Kyabarungira mu Busongora North, mu kiro ky’Olwokubiri ne bamufumita ebiso ne muganda we, baweebwa ebitanda.\nGISO Mulumbira gwe twasanze ng’ajjanjabirwa mu ddwaaliro lya Kilembe Mines yategeezezza nti, “Nnabadde mpeese muganda wange ku pikipiki, abantu bana ne batuyimiriza.\nTwabadde tetunnaba na kuyimirira bulungi, ne batandika okutufumita amafumu n’ebiso bye baabadde nabyo era omu yanfumise mu bulago...!”\nJame Mulumbira, GISO wa Buhuhira ng’ajjanjabibwa mu ddwaaliro lya Kilembe Mines oluvannyuma lw’okulumbibwa ku Lwokubiri.\nYayongeddeko nti, “bandibadde bansazeeko omutwe singa seetangidde bulungi n’emikono gyange. Baabadde bana nga bonna mbamanyi. Bakuumi b’Obusinga bwa Rwenzururu nga bakolera mu ggombolola eno.”\nAkulira eby’okunoonyereza ku buzzi bw’emisango mu kitundu ky’Obuvanjuba bwa Rwenzori, Joseph Andama yakakasizza obulumbaganyi buno.\nDr. Boris Bwambale yategeezezza nti abaalumbiddwa bonna embeera yaabwe tetiisa n’ayongerako nti, “Eky’omukisa emisuwa gy’ensingo ya GISO tegyasaliddwa.\nEbiwundu byonna twabisibye.” Obulumbaganyi buno bwajjidde mu kiseera ekitawera na wiiki emabega nga Mulumbira alumizibwa okuyamba ku poliisi okuzuula ebikwata ku bantu abana abattibwa poliisi ku kyalo Kasenyi mu ggombolola y’e Buhuhira e Kasese.\nJohnson Mulumbira naye ali mu ddwaaliro.\nOkuttibwa kw’abatuuze bano kwaleetawo okunenya ku njuyi ez’enjawulo okuli poliisi ate nga yo poliisi enenya abakulembeze b’Obusinga okuyita mu kiwayi ky’abavubuka ekiyitibwa ‘Kirumiramutima’, ng’Obusinga bukyegaana.\nOmuduumizi wa poliisi mu ggwanga, Gen. Kale Kayihura yasinzidde mu lukuhhaana lwa Bannamawulire ku Ssande n’ategeeza nti ekibinja ky’abavubuka ba ‘Kirumiramutima’ kye kyakola obulumbaganyi ku Mulumbira.


Bukedde Online - Bambega bazudde ebipya ebyongedde ebibuuzo ku nfa ya Kaweesi\nBambega bazudde ebipya ebyongedde ebibuuzo ku nfa ya Kaweesi\nDaniella yeecanze n'anoba ewa bba Chameleon: Birimu pulomoota Sipapa\nChina egumizza Uganda ku by'amafuta\nBAMBEGA abazzeeyo e Kulambiro we battira Felix Kaweesi balina bye bazudde ebyongedde ebibuuzo ku nfa ye.\nEkifo Andrew Felix Kaweesi (mu katono) we baamukubira amasasi e Kulambiro\nEkibuuzo ekisooka; kisoboka emmotoka etambula okukubwa amasasi agali mu 80 ne ddereeva waayo n’attibwa kyokka n’esigala ng’eyimiridde mu kifo kimu wakati mu luguudo? N’etewaba wadde ffuuti emu okuva ku kkubo!!!?\nEkibuuzo nnamba 2; Obubonero bulaga nti emmotoka eno yakubwa amasasi ng’eyimiridde. Lwaki yayimirira?\nNnamba 3; Kaweesi we baamuttira kirabika tewaaliwo nsiitaano yonna. Kisoboka okuba ng’emmotoka eno yalimu omuntu owookuna ng’ali mu mutto gw’emabega ddala? Ng’ono ye yakuba ddereeva n’azzaako omukuumi wa Kaweesi ne Kaweesi yennyini?\nNnamba 4; Kisoboka okuba nga ddereeva wa Kaweesi yali mu lukwe, kyokka ng’abaalukola baamukweka okumanya nti naye yali waakulufiiramu! Bwatyo bwe yatuuka mu kifo ekyo n’asiba emmotoka?\nNnamba 5; Kisoboka okuba nga waliwo omuntu eyali amanyiganye ne Kaweesi eyayimiriza emmotoka era n’eyimirira? Bwe kiba kituufu ng’omuntu ono yali mu lukwe n’abatemu?\nNnamba 6; Bwe kiba kituufu ng’abatemu baasooka kukuba mupiira gwa mmotoka ogw’emabega, kiyinzika okuba ng’abaserikale abatendeke abaali mu mmotoka - Kaweesi, ddereeva we n’omukuumi baayimirira buyimirizi? Oba ddereeva omuserikale awo yandibadde ayongeza ku muliro kuddusa mukama we?\nMu kiseera kye kimu mbega eyeekozesa yekka Freddie Egesa agambye nti ssinga y’abadde anoonyereza ku nfa ya Kaweesi yanditunuulidde ebintu bino;\nEngeri ddereeva wa Kaweesi gye yayimiriramu ereetawo okulowooza nti kiyinzika okuba nga waaliwo ekkobaane wakati wa dsereeva Geofrey Wambewa n’abatemu; oba ku batemu kwaliko gwe baali bamanyi ne bayimirira nga tebamanyi nti yalina ekigendererwa ky’okubatta.\nKyetaagisa okwetegereza ennyo ekifo awaba wazziddwa omusango kubanga kibeera kyeyogerera. Mbega alina obukugu obumala asobola okwogeza ekifo ekyo okuzuula ebiyinza okubatuusa ku mutemu eyatta. Mu kifo we battira Kaweesi engeri gye waaliwo obugulumu mu luguudo, mmotoka eteekwa okuba nga yali etambula mpola ku sipiidi ya kiromita ezitasukka 20 buli ssaawa n’agamba nti kino kisobola okunnyonnyola lwaki tewaaliwo nsiitaano yonna wadde emmotoka okuwaba. Kyokka era emmotoka teyandiyimiriridde ddala!\nOkwetegereza oba ggiya yali mu nnamba egenda mu maaso, oba eyimirira oba edda emabega. Ekyo kwe kusinziirwa okuzuula oba nga Kaweesi, Kenneth Erau ne Wambewa baliko omuntu eyabayimiriza ne balyoka babakuba amasasi. Okusinziira ne ku ngeri emirambo gye gyasangibwamu mu mmotoka, kiraga nti omu ku batemu yalina emmundu ey’amaanyi, baasinziira ku ludda ki? Baali ku lwa kkono awaali omupiira gw’emabega gwe baasooka okukuba?\nMeeya w'e Mukono asabye Gavumenti okuwa abayizi entandikwa\nOmusuubuzi w'e Nakasero afiiridde e Bulaaya\nNadduli Kibaale yeegaanyi eby'okutunda ettaka lya muganda we\nOmukungu wa UTODA afudde


Bukedde Online - Ebya Sharita biranze; Mukyala wa Kayongo amukudaalidde!\nkkooti y'Amagye eyogedde ekibadde kisibye...\nPATRICIA Ndagire, mukyala w’Omulangira Noah Kayondo Musanje eyakyadde ewa Sharita Mazzi Mawavu gye buvuddeko asekeredde Sharita okwagala okumupasulako omusajja n’amuwa amagezi afune omusajja omulala.\nNdagire gwe twasanze e Lubowa ku Lwokubiri yagambye nti ebya laavu ya Sharita ne Kayondo yabitegeeredde mu mawulire nga Sharita amaze okufulumya ebifaananyi by’omukolo gw’okukyala.\nKyokka Ndagire yagambye nti wadde ekikolwa kya bba kyamunyiizizza, yamusonyiye oluvannyuma lw’okutuula ne boogera. “Siri Musiraamu nti nsobola okukkiriza okufumba ne muggya wange era kino ekyabaddewo kyanneewuunyisizza nnyo naye ekirungi omusajja yasazeewo nti nze mukyala we omutuufu abalala bali ku byabwe.” Ndagire yagambye nti ebbanga ery’emyaka esatu ly’amaze ne Kayondo tawulirangako nti alina omukyala omulala okuggyako abo be yayawukana nabo.\nEra wano w’asinzidde okugamba nti, “Kayondo nkimanyi si malayika obutakola nsobi era wadde alina ebibi naye ebirungi by’akola bye bisinga obungi. Musajja mukozi muwulize ate alina laavu era afaayo” Ndagire obwedda ayogeza amaanyi yatuuse ne ku mbeera egamba nti “Sharita gwamusinze.\nBw’akimanya nti muninkini wa Kayondo ow’ebbaali (Side-dish) era omusajja amuyambye n’akyala ate kati kiki ekyamuggyisizzaayo ebifaananyi okuggyako okwagala obutaala? Omusajja akulabira mu nkukutu era ng’akugaana n’okulaga ebifaananyi bye mwekubizza ddala oyo abeera wuwo era akwagala? Ndowoooza Sharita ekyo yandibaddde yakirabirawo. Okukyala tekulina makulu era akyayinza n’okukyala ew’omulala kasita tamwanjula oba okumukuba embaga.”\nALABUDDE PASITA JOY KIHUGULU Ndagire obwedda ayogera nga bw’alaga n’obubaka bw’oku ssimu bw’agamba nti buzze busindikibwa abakazi abeegwanyiza bba yayogedde ne ku Pasita Joy Kihuguru owa ‘Soaring with Eagles Ministries’ agugulana ne Kayondo mu kiseera kino olwa laavu.\nOno amusabye okuleekeraawo okulaalaasa bba ng’amusalako ebigambo nti mufere. “Kihuguru nze kennyini yankubirako essimu ng’ambuuza bwe mpita Kayondo era ye n’ategeeza nti ye mukyala we nze ndi ku byange. Namusiriikirira kubanga nze nali mmanyi ekituufu. Kati mu kiseera kino bw’avaayo ne yeekaza simanyi ky’ayogera.\nNjagala ave mu bigambo alage obujulizi ku buli kimu ky’ayogerako omuli ebbaluwa y’okwanjula ne Visa y’omu Amerika nga bw’agamba nti yagenda ne Kayondo okuwummulamu e California.\nPasita Kihuguru alumiriza Kayondo okumuferalaavu ne ssente bwe yamwanjula ate n’amulekawo kyokka Kayondo bino abiwakanya. Bino we bijjidde nga Sharita yasoose kuwaana bba ono Kayondo n’akakasa nti guno omukisa gw’obufumbo gw’afunye ogwokubiri waakugukwata n’obwegendereza kuba yali takisuubira. Yagassseeko nti, “ Omanyi waliwo omusajja akwagala n’owulira nga ne Gavumenti eno togirinaako buzibu n’ogamba kimu omusajja oba afuga nze kasita banjagala...\nAte oba n’aboobukiiko bwa LC eyo yonna gye buli, babwongeze ebisanja kubanga eddembe lye mpulira mu mutima lya maanyi nze ebirala sikyabimanyi.” Wabula Kayondo yategeezezza nti Sharita tamumanyi nga mukazi we n’agamba nti alina omukazi omu yekka ye Patricia Ndagire, era tayinza kumugattako mulala.\nKAYONDO AYOGEDDE KU NKOLAGANA YE NE IRYN NAMUBIRU Wakati mu katemba Kayondo gw’alimu n’abakyala abamulumiriza okubaganza, waliwo ekifaananyi ekyafulumiziddwa nga Kayondo ali n’omuyimbi Iryn Namubiru ekyaleetedde abamu okulowooza nti n’ono yandiba nga baalinako enkolagaana eyenjawuulo. Kayondo bwe yabuuziddwa ku nkolagana ye ne Namubiru yagambye nti yakoma dda okumulaba era okumusisinkana Jose Chameleone ye yamumulaga.\nYagambye nti mu biseera ebyo yali polomoota wa bayimbi n’okubatwala mu Amerika okuyimba era bangi n’abakolako omukwano. “Okusisinkana Namubiru, Chameleone ye yaamumundaga oluvannyuma nasigala njogera naye ku bya bizinensi naye kati wayise ebbanga ddene nga tetusisinkana era simanyi oba akyanzijjukira.” Ebirala bikuηηaanyiziddwa Josephat Sseguya


Bukedde Online - Baabano abayimbi Full Figure baasinga okuvuma, Baasinga yabakolamu ttatu ku mukono!\nOMUYIMBI Full Figure bw’omusanga alina omuntu gw’awalabula oyinza okumuwujja oluyi ate ne bakusibira bwereere. Tomukola kintu n’akulekera era bw’oba tomumanyi oyinza okulowooza nti alina ekikyamu. ‘Avuma, awemula nga n’ennyambala ye si yeesanyusa ekiryawo’. Bw’oba okyewuunya enjogera ya Full Figure ate n’olaba enjokyo ku mukono gwe ogwa kkono okuli amannya g’abasajja b’agamba nti bamusula ku mwoyo nga lufuba.\nAbasajja bano kuliko: Geoffrey Lutaaya (bba wa Irene Namatovu), Omusumba Kakande, Yezu, King Saha (agira n’amusangulako n’amuzzaako), Bobi Wine, Sipapa, Chameleone, Gravity Omutujju ne Pallaso. Kuno agattako abaana be Lucky Muwanguzi ne Flower Mirembe wamu ne bba Dr. Joseph Balikuddembe akola ku ddwaaliro lya Paragon. Oba abasajja bano baamuwa ki?\nKubanga okusinziira ku bulumi omuntu bwayitamu nga yeeyokya enjokyo zino balina okuba nga banjawulo mu bulamu bwe. Mulimu n’abamu ba’atera okukuutiizaako nga King Saha ate olumala n’amuzzaako.\nOba aba amukozeeki? Nze naawe. Kyokka bw’omubuuza omusajja we akugamba nti: Nze tombuuza bya basajja, nze ndi mukazi muganda atabalirwa basajja. Nnina dokita, nnina looya n’omubaka wa palamenti n’abalala. Kati ggwe ku bonna ani gw’obuuza? Bwe yabuuzizza ng’eno ataddeko ffeesi ebanja. Bwe yamaze okwogera bino n’amaguka omulundi gumu n’agamba nti: Bannange munsonyiwe, bino bye mulaba bazadde bange be baabintuusaako.\nMaama yangoba awaka ne nkulira ku luguudo era ebyavaamu byebyo bye mulaba. Nze nali mwana wa mpisa naye maama wange bwe yafa, taata n’awasa omukazi eyambonyaabonya ennyo nga ankuba, tampa mmere, yannemesa okusoma n’ebirala ebyangoba awaka ne ntuuka n’okwagala omusajja gwe nali sirowoozangako nga nnoonya ekyokulya n’aw’okubeera.\nTaata ne mukyalawe nabakoowa era newankubadde babeera awo e Nateete mu Musoke zooni, sirinnyayo. Nagula n’ettaka lyange ne nkola ebiggya byange era mu kiraamo kyange gye balina okunziika era aligezaako okukikyusa aliroza ku bukambwe bw’omuzimu gwange. Ebyo nabyo olwabimaze n’alumba Fr. Kiibi Kateregga ku Lutikko e Lubaga ku Lwokubiri n’amusaba amusabireko ave mu mbeera gy’alimu n’akikola. Fr. Kiibi yamuwadde omukisa n’amusaba akyuse ku mbeera ze.\nFull Figure yakkirizza n’amulaga essanyu olw’okumulabako kubanga okuva lwe yamulaba ku ttivvi ng’asabira Moze, bulijjo abadde yeesunga okumulaba afuuke mukwano gwe. Baawanyisiganyizza essimu Full Figure n’amusuubiza n’okumutwalira abaana be ababiri ababatize. Yamutegeezezza nga bw’alabirira abaana abalala mwenda ng’abayamba lwa kwebaza Katonda okumukuza n’abeera bulungi wadde bazadde be b’amubonyabonya ne bamulemesa n’okusoma.\nFULL FIGURE Y’ANI? Ono ye mukazi abamu gwe bagamba nti yafuukira Kampala n’emiriraano ekizibu kubanga bw’atakuvuma akuwemula oba okukukola byombi. Alina edduuka ku luguudo lw’e Salaama gy’atundira ebintu ‘ebikuba’ omuli omwenge, amayirungi, omulondo, emmwaanyi ne cakalacakala omulala wabula avuma ne bakasitoma be. Waliwo gwe yawalabula olw’okumuwa akapapula ka 50,000/- ng’ate ayagalako air- time wa 2,000/- ng’ekimuvumya lwa kubulwa bbalansi gw’amuddiza. Zungira muli mu baavu banno n’obusente bwo obw’omusaala.\nWaliwo ne bassereebu abaagenda mu byafaayo olw’okuvumwanga Full Figure nga ku bano kuliko: ABAYIMBI BAATAMBULIRAKO lRebecca Jjingo: Ono oyinza okugamba nti amuliira ku kyankya buli kadde gw’akeererako n’amuvuma nti: Nze tompita buli bu Rebecca Jjingo obutasalawo ku by’abasajja ne bubasagaasaganiramu ng’akabiriiti akatooleko. (Agamba nti ekimuvumya oluyimba lwa Mudigide mucakale lwe yakola ne Chance Nalubega, Rebecca yagamba nti lwali lwa Chance). lEvelyn Lagu Ono ye kennyini yamufuula kivumo.\nAgenda n’avuma omuntu n’awunzika nti; Kirabe kiringa Evelyn Lagu. (Agamba nti Evelyn Lagu yennyini yeefuukira ‘problem’ ekizibu naye olumu teyeetegeera kati omuntu abeera mu mbeera ezo ky’ekivumo ky’amuvuma.) lHajati Madiina Bibuuza Abo abakazi abakadde, abanyogoga ekyababuza n’abasajja, tobambuuzanga.\n(Olwo yabadde abuuziddwa lwaki amuvumanga) lCatherine Kusasira ‘Oyo namukoowa nga bw’okoowa omuntu bannange nakoowa omukazi oyoooo..’ Kyokka yategeezezza nti bwe yagenda mu Eagles Production okuyimba nga yaakava e Bukomero ku lw’e Hoima, Kusasira ne bba Fred Sserugga ne Geoffrey Lutaaya be baasooka okumwaniriza naye yakyawa Kusasira olw’okumuzza mu kulera abaana be mu kifo ky’okumukkiriza okuyimba nga kye kyamugya mu kyalo.\nlTreka Man ‘Mukama n’akusisinkanya ebikolimo bibiri ng’ebya Trekaman, omanyanga nti ofudde. (Agamba nti omuyimbi Trekaman yafuuka kikolimo era ekimuvumya, yanyiiza Sipapa owa Sipapa Entertainment ate nga mukwano nnyo gwa Full Figure).\nlMary Bata ‘Abo ba Mary Bata banywa emyenge gy’abantu…mu mabaala nga babayise okuyimba n’okulya emmere eby’obwereere bye baagala basiiba mu bya kweyerusa ky’ova olaba ali nga wa bitanga. (Yabadde abuuziddwa ekimuvumyanga Mary Bata).\nBamusasula oku vuma Wabula Mary Bata yategeezezza Bukedde nti, omukyala oyo asasulwa okuvuma abantu nga bw’oba ne ky’omuwadde, agenda n’amusonjola awatali kutya.\nKyokka Full Figure kino yakigaanyi n’agamba nti Mary Bata kennyini akimanyi nti abanjibwa naye yagaana okusasula Full Figure lwe yamuyimbirako ewa Muko Mitanda ku bbaala eyali eyitibwa PTC ku Salaama road ate okuva olwo yagifuula mpalana.\nOkuyimba Abayimbi ba Eagles Productions mu biseera ebyo bwe baagenda e Bukomero ku lw’e Hoima, Full Figure gye yali abeera ewa kojja we ng’era tannaba kutandika kweyita linnya eryo, abayimbi baamwo naddala Geoffrey Lutaaya, Grace Ssekamatte n’abalala baamwegomba olw’empisa ze ng’abaweereza bulungi emmere mu wooteeri mwe yali akola.\nWano we yabasabira okubeegattako. Enkeera yalinnya takisi n’abalumba ku bbaala ya AY e Makindye ne bamuwa omulimu era nga muwala mulungi alina empisa. Lutaaya amukubamu oluyimba Agamba nti n’oluyimba lwa Geoffrey Lutaaya omuli ebigambo: Jenniffer mwannyinaze topapa kwagala musajja oyo… yali ayimba ku ye ng’amubuulirira aleme kupapira ku basajja be Kampala bayinza okumwonoona ng’ate yali akyali muwala muto.\nAgattako nti n’erinnya lya Full Figure, Lutaaya ye yalimutuuma olwa ffiga eyali etandise okutambuza abasajja b’e Kampala akannaginnagi. Anyigira abayimbi ba Eagles Produ ction Wabula mwennyamivu nti talina luyimba lwonna lwe yayimbira mu bbandi eyo kye yava yakoowa abayimbi abaagirimu abasinga kubanga baamuzzanga mu kukola mulimu guno na guli ne bamulemesa okuyimba.\nNga bwe bagenda mu safari akola gwa kubafunira loogi mwe banaasula n’okutereka ebisumuluzo byabwe, okwala obuliri, okubafumbira caayi n’okubaweereza emmere n’ebirala. Akola erinnya mu Gomiba band Agamba nti wadde baali bamuwadde omulimu mu Eagles, yali wolole atakkirizibwa kulinnya ku siteegi okuggyako okukola guno na guli mu bbandi.\nBwe yalaba Chance Nalubega ku Calendar, yamusaba amwegatteko n’amukkiriza kwe kukola oluyimba oluyimba lwa ‘‘Mudigide Mucakale’’ era Nalubega n’amuyamba n’amuteeramu amaloboozi n’amutwala n’ewa Dr. Tee eyamutwala mu situdiyo za Kasiwuukira Bugembe (yafa) n’alukwata ku lutambi. Oluyimba luno bwe lwakwatayo n’amutwala ewa Lusyn n’alugula 15,000,0000/- wabula Full Figure ajjukira nti baamuwaako 5,000,000/-.\nAgamba nti talina kye yazikolamu okuggyako okutya ababbi era yatambulanga nazo okutuusa mukwano gwe muganda w’omubaka omu e Makindye lwe yazimwewoolako. Ennyimba ze Teri mulimu mubi, mucakale mudigide, oluwombo, Ndi mukoowu n’endala.\nObuzaale Amannya ge amatuufu ye Jeniffer Namutebi eyazaalibwa mu 1984 ng’alina emyaka 34. Yasomera ku Jovic Nursery e Nalukolongo, St. Matia Mulumba e Mutundwe gye yamalira P7. Tayogera mannya ga bazadde be naye bw’akuyamba erya kitaawe akugamba lye baamukazaako nti ye Paapa olw’okuba Omukatoliki ennyo. Agamba nti yakoowa bazadde be era e Nateete gyebali naye tayagala kumanya.